title: 1981 m. rugsėjo 4 d. Tarybos sprendimas dėl Konvencijos dėl Antarkties jūrų gyvųjų išteklių apsaugos sudarymo 81/691/EEB

text:
Svarbus teisinis pranešimas

|

31981D0691

Oficialusis leidinys L 252 , 05/09/1981 p. 0026 - 0035 specialusis leidimas suomių kalba: skyrius 11 tomas 10 p. 0027  specialusis leidimas ispanų kalba: skyrius 04 tomas 1 p. 0175  specialusis leidimas švedų kalba: skyrius 11 tomas 10 p. 0027  specialusis leidimas portugalų kalba skyrius 04 tomas 1 p. 0175

		Tarybos sprendimas1981 m. rugsėjo 4 d.dėl Konvencijos dėl Antarkties jūrų gyvųjų išteklių apsaugos sudarymo(81/691/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 43 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi dėl lengvai pažeidžiamos Antarkties vandenyno ekologinės pusiausvyros šio vandenyno gyvųjų išteklių tvarkymas ir apsauga turi būti reglamentuojami tarptautiniu lygmeniu,kadangi tuo tikslu 1980 m. gegužės mėn. Kanberoje vykusioje diplomatinėje konferencijoje, kurioje dalyvavo Bendrija, buvo parengta Tarptautinė konvencija dėl Antarkties jūrų gyvųjų išteklių apsaugos, toliau vadinama "Konvencija";kadangi Konvencija įsigalios 30-tąją dieną nuo tos dienos, kai deponuojamas aštuntasis ratifikavimo dokumentas; kadangi Konvencijai įsigaliojus Bendrija gali prie jos prisijungti;kadangi, siekiant prisidėti prie išteklių apsaugos Konvencijos reguliuojamoje srityje, kurioje veiklą vysto ir Bendrijos žvejai, Bendrijai reikia prisijungti prie Konvencijos,PRIĖMĖ ŠĮ SPRENDIMĄ:1 straipsnisŠiuo Europos ekonominė bendrija pritaria Konvencijai dėl Antarkties jūrų gyvųjų išteklių apsaugos. Konvencijos tekstas pridedamas prie šio Sprendimo.2 straipsnisTarybos Pirmininkas deponuoja pritarimo dokumentą Australijos Vyriausybei, remiantis Konvencijos [3] XXVIII straipsniu.3 straipsnisŠis Sprendimas skelbiamas Europos Bendrijų oficialiajame leidinyje.Priimta Briuselyje, 1981 m. rugsėjo 4 d.Tarybos varduPirmininkasP. Walker[1] OL C 317, 1980 12 4, p.4[2] OL C 101, 1981 5 4, p.116[3] Konvencijos įsigaliojimo datą Bendrijos atžvilgiu Tarybos Generalinis sekretoriatas paskelbs Europos Bendrijų oficialiajame leidinyje.--------------------------------------------------Konvencija dėl antarkties jūrų gyvųjų Išteklių apsaugosSUSITARIANČIOSIOS ŠALYS,PRIPAŽINDAMOS Antarktidą supančių jūrų ekosistemos aplinkos išsaugojimo ir vientisumo apsaugos svarbą;ATKREIPDAMOS dėmesį į Antarkties vandenyse esančią jūrų gyvųjų išteklių gausą ir padidėjusį susidomėjimą galimybėmis šiuos išteklius panaudoti kaip proteinų šaltinį;SUPRASDAMOS neatidėliotiną būtinumą užtikrinti Antarkties jūrų gyvųjų išteklių apsaugą;MANYDAMOS, jog svarbu didinti Antarkties jūrų ekosistemos ir jos sudedamųjų dalių pažinimą, kad sprendimus dėl gaudymo būtų galima grįsti patikima moksline informacija;ĮSITIKINUSIOS, jog tam, kad būtų apsaugoti Antarkties jūrų gyvieji ištekliai, reikia bendradarbiauti tarptautiniu mastu deramai atsižvelgiant į Antarkties sutartį ir aktyviai dalyvaujant visoms valstybėms, Antarkties vandenyse atliekančioms mokslinius tyrimus arba plėtojančioms gaudymo veiklą;PRIPAŽINDAMOS Antarkties sutarties Konsultacinių Šalių pagrindinę atsakomybę už Antarkties aplinkos apsaugą ir išsaugojimą, ypač jų atsakomybę pagal Antarkties sutarties IX straipsnio 1 dalies f punktą už gyvųjų išteklių išsaugojimą ir apsaugą Antarktidoje;PRISIMINDAMOS veiksmus, kurių jau ėmėsi Antarkties sutarties Konsultacinės Šalys, visų pirma įskaitant sutartas Antarkties faunos ir floros apsaugos priemones, taip pat Konvencijos dėl Antarkties ruonių apsaugos nuostatas;ATSIŽVELGDAMOS į Antarkties sutarties devintame konsultaciniame pasitarime Konsultacinių Šalių pareikštą susirūpinimą dėl Antarkties jūrų gyvųjų išteklių apsaugos ir Rekomendacijos IX-2, kuria vadovaujantis buvo parengta ši Konvencija, nuostatų svarbą;TIKĖDAMOS, kad visa žmonija suinteresuota tuo, kad Antarktidos žemyną supantys vandenys būtų išsaugoti vien tik taikiems tikslams ir būtų užkirstas kelias jiems tapti tarptautinių nesutarimų vieta ar objektu;PRIPAŽINDAMOS, kad, atsižvelgiant į tai, kas išdėstyta pirmiau, tikslinga sudaryti tinkamą organizacinę struktūrą, kuria remiantis būtų rekomenduojamos, skatinamos, priimamos ir koordinuojamos priemonės ir moksliniai tyrimai, reikalingi Antarkties jūrų gyvųjų organizmų apsaugai užtikrinti,SUSITARĖ:I straipsnis1. Ši Konvencija taikoma Antarkties jūrų gyviesiems ištekliams regione į pietus nuo 60o pietų platumos ir regione tarp tos platumos ir Antarkties konvergencijos zonos esantiems Antarkties jūrų gyviesiems ištekliams, kurie yra Antarkties jūrų ekosistemos sudedamoji dalis.2. Antarkties jūrų gyvieji ištekliai – tai pelekinių žuvų, moliuskų, vėžiagyvių ir visų kitų gyvųjų organizmų rūšių populiacijos, įskaitant į pietus nuo Antarkties konvergencijos zonos pasitaikančius paukščius.3. Antarkties jūrų ekosistema – tai kompleksas tarpusavio ryšių, kurie sieja Antarkties jūrų gyvuosius išteklius vienus su kitais ir su jų fizine aplinka.4. Antarkties konvergencija laikoma linija, jungianti šiuos taškus pagal platumos lygiagretes ir ilgumos dienovidinius:50o pietų platumos, 0o; 50o pietų platumos, 30o rytų ilgumos; 45o pietų platumos, 30o rytų ilgumos; 45o pietų platumos, 80o rytų ilgumos; 55o pietų platumos, 80o rytų ilgumos; 55o pietų platumos, 150o rytų ilgumos; 60o pietų platumos, 150o rytų ilgumos; 60o pietų platumos, 50o vakarų ilgumos; 50o pietų platumos, 50o vakarų ilgumos; 50o pietų platumos, 0o.II straipsnis1. Šios Konvencijos tikslas – Antarkties jūrų gyvųjų išteklių apsauga.2. Šioje Konvencijoje terminas "apsauga" apima ir racionalų naudojimą.3. Bet kokia gaudymo ir su juo susijusi veikla regione, kuriai taikoma ši Konvencija, yra plėtojama laikantis šios Konvencijos nuostatų ir šių apsaugos principų:a) bet kurios gaudomos populiacijos dydžio sumažėjimo iki lygių, negalinčių užtikrinti jos nuolatinio papildymo, prevencija. Šiuo tikslu jos dydžiui neturėtų būti leidžiama sumažėti tiek, kad jis būtų mažesnis, negu artimas tam, kuris užtikrina didžiausią realųjį metinį prieaugį;b) ekologinių savitarpio ryšių tarp gaudomų, priklausomų ir susijusių Antarkties jūrų gyvųjų išteklių populiacijų palaikymas ir išsekusių populiacijų atkūrimas iki a punkte apibrėžtų lygių;c) jūrų ekosistemos pokyčių, kurie yra potencialiai negrįžtami per du ar tris dešimtmečius, prevencija arba jų pavojaus sumažinimas iki minimumo, atsižvelgiant į turimų žinių apie tiesioginę ir netiesioginę gaudymo įtaką, svetimų rūšių paskleidimo poveikį, susijusios veiklos jūrų ekosistemai padarinius ir aplinkos pokyčių padarinius siekiant ilgalaikės Antarkties jūrų gyvųjų išteklių apsaugos.III straipsnisSusitariančiosios Šalys, nepaisant to, ar jos yra Antarkties sutarties Šalys ar ne, susitaria, kad Antarkties sutarties regione jos neužsiims jokia veikla, prieštaraujančia tos sutarties principams ir tikslams, ir kad jų tarpusavio santykius saisto Antarkties sutarties I ir V straipsniuose išdėstyti įsipareigojimai.IV straipsnis1. Dėl Antarkties sutarties regiono visas Susitariančiąsias Šalis, nepaisant to, ar jos yra Antarkties sutarties Šalys ar ne, jų tarpusavio santykius saisto Antarkties sutarties IV ir VI straipsniai.2. Jokia šios Konvencijos nuostata ir jokie veiksmai ar veikla, vykdomi šios konvencijos galiojimo metua) nesuteikia pagrindo reikšti, remti ar paneigti pretenziją į teritorijos suverenitetą regione, kuriam taikoma Antarkties sutartis, ir nesukuria jokių suvereniteto teisių šiame regione;b) neaiškinami kaip kurios nors Susitariančiosios Šalies kokios nors teisės ar pretenzijos arba pretenzijos pagrindo naudotis pakrantės valstybės jurisdikcija pagal tarptautinę teisę atsisakymas, apribojimas ar susilpninimas Konvencijos taikymo regione;c) neaiškinami kaip kurios Susitariančiosios Šalies pozicijos dėl to, ar ji pripažįsta kurią nors tokią teisę, pretenziją arba pretenzijos pagrindą, susilpninimas;d) neturi poveikio Antarkties sutarties IV straipsnio 2 dalies nuostatai, kad kol galioja Antarkties sutartis, nereiškiamos jokios naujos pretenzijos ir neišplečiamos esamos pretenzijos į teritorijos suverenitetą Antarktidoje.V straipsnis1. Susitariančiosios Šalys, kurios nėra Antarkties sutarties Šalys, patvirtina Antarkties sutarties Konsultacinių Šalių specialius įsipareigojimus ir atsakomybę už Antarkties sutarties regiono aplinkos apsaugą ir išsaugojimą.2. Susitariančiosios Šalys, kurios nėra Antarkties sutarties Šalys, sutinka, kad savo veikloje Antarkties sutarties taikymo regione atitinkamomis aplinkybėmis deramai laikysis sutartų Antarkties faunos ir floros apsaugos priemonių ir kitų tokių priemonių, kurias yra rekomendavusios Antarkties sutarties Konsultacinės Šalys įgyvendindamos savo atsakomybę už Antarkties aplinkos apsaugą nuo visų formų kenksmingo žmonių kišimosi.3. Šioje Konvencijoje "Antarkties sutarties Konsultacinės Šalys" – tai Antarkties sutarties Susitariančiosios Šalys, kurių atstovai dalyvauja pasitarimuose pagal Antarkties sutarties IX straipsnį.VI straipsnisJokia šios Konvencijos nuostata nenukrypsta nuo Susitariančiųjų Šalių teisių ir pareigų, suteikiamų pagal Tarptautinę konvenciją dėl banginių medžioklės reguliavimo ir pagal Konvenciją dėl Antarkties ruonių apsaugos.VII straipsnis1. Susitariančiosios Šalys įsteigia ir susitaria išlaikyti Antarkties jūrų gyvųjų išteklių apsaugos komisiją (toliau – Komisija).2. Narystė Komisijoje nustatoma taip:a) kiekviena Susitariančioji Šalis, dalyvavusi posėdyje, kuriame buvo priimta ši Konvencija, yra Komisijos narė;b) kiekviena Valstybė Konvencijos Šalis, prisijungusi prie šios Konvencijos pagal XXIX straipsnį, turi teisę būti Komisijos nare tokį laiką, per kurį ta prisijungusi šalis dalyvauja jūrų gyvųjų išteklių, kuriems taikoma ši Konvencija, mokslinių tyrimų arba gaudymo veikloje;c) kiekviena regioninė ekonominės integracijos organizacija, prisijungusi prie šios Konvencijos pagal XXIX straipsnį, turi teisę būti Komisijos nare tokį laiką, per kurį tokią teisę turi jos valstybės narės;d) Susitariančioji Šalis, siekianti dalyvauti Komisijos darbe pagal šio straipsnio 2 dalies b ir c punktus, depozitarui praneša, kokiu pagrindu ji siekia tapti Komisijos nare ir savo pasiryžimą priimti galiojančias apsaugos priemones. Apie tokį pranešimą ir susijusią informaciją depozitaras praneša kiekvienai Komisijos narei. Per du mėnesius nuo tokio pranešimo iš depozitaro gavimo bet kuri Komisijos narė gali prašyti surengti specialų Komisijos posėdį šiam klausimui apsvarstyti. Gavęs tokį prašymą, depozitaras tokį posėdį sušaukia. Jei posėdžio surengti neprašoma, pranešimą pateikusi Susitariančioji Šalis laikoma atitinkančia narystės Komisijoje reikalavimus.3. Kiekvienai Komisijos narei atstovauja vienas atstovas, kurį gali lydėti pakaitiniai atstovai ir patarėjai.VIII straipsnisKomisija turi juridinio asmens statusą ir kiekvienos Valstybės Šalies teritorijoje turi tokį veiksnumą ir teisnumą, koks yra reikalingas jos funkcijoms atlikti ir šios Konvencijos tikslams pasiekti. Privilegijos ir imunitetai, kuriais Komisija ir jos darbuotojai naudojasi Valstybės Konvencijos Šalies teritorijoje, nustatomi Komisijos ir atitinkamos Valstybės Konvencijos Šalies susitarimu.IX straipsnis1. Komisijos funkcija – įgyvendinti šios Konvencijos II straipsnyje išdėstytą tikslą ir principus. To siekdama, ji:a) sudaro palankias sąlygas Antarkties jūrų gyvųjų išteklių ir Antarkties jūrų ekosistemos moksliniams tyrinėjimams ir išsamiems tyrimams;b) renka duomenis apie Antarkties jūrų gyvųjų išteklių populiacijų būklę ir pokyčius bei apie faktorius, turinčius poveikį gaudomų rūšių ir priklausomų ar susijusių rūšių arba populiacijų pasiskirstymui, gausai ir vislumui;c) užtikrina statistikos apie gaudomų populiacijų sugavimus ir žvejybines pastangas gavimą;d) analizuoja, skleidžia ir skelbia b ir c punktuose nurodytą informaciją ir Mokslinio komiteto ataskaitas;e) nustato apsaugos reikmes ir analizuoja apsaugos priemonių veiksmingumą;f) rengia, taiko ir keičia apsaugos priemones, remdamasi geriausiais turimais moksliniais įrodymais, atsižvelgdama į šio straipsnio 5 dalį;g) įgyvendina pagal šios Konvencijos XXIV straipsnį nustatytą stebėjimo ir tikrinimo sistemą;h) atlieka kitą veiklą, reikalingą šios Konvencijos tikslui pasiekti.2. Šio straipsnio 1 dalies f punkte nurodytos apsaugos priemonės apima:a) bet kurių rūšių kiekio, kuris gali būti sugaunamas regione, kuriam taikoma ši Konvencija, nustatymą;b) regionų ir subregionų nustatymą, remiantis Antarkties gyvųjų išteklių populiacijų pasiskirstymu;c) kiekio, kuris gali būti sugaunamas regionų ir subregionų populiacijose, nustatymą;d) saugomų rūšių nustatymą;e) rūšių, kurios gali būti gaudomos, dydžio, amžiaus ir, jei reikia, lyties nustatymą;f) sezonų, kada leidžiama ir kada draudžiama gaudyti, nustatymą;g) akvatorijų, regionų ir subregionų, skirtų mokslinių tyrinėjimų arba išsaugojimo tikslams, įskaitant specialias apsaugos ir mokslinių tyrinėjimų akvatorijas, atvėrimo ir uždarymo nustatymą;h) naudojamų žvejybinių pastangų ir būdų, įskaitant žvejybos įrankius, reguliavimą siekiant, inter alia, išvengti pernelyg koncentruoto gaudymo kuriame nors regione ar subregione;i) kitų panašių apsaugos priemonių, kurias Komisija laiko būtinomis šios Konvencijos tikslui pasiekti, įskaitant priemones dėl gaudymo ir su juo susijusios veiklos padarinių šios jūrų ekosistemos kitoms nei gaudomos populiacijos sudedamosioms dalims.3. Komisija skelbia ir saugo visus galiojančių apsaugos priemonių dokumentus.4. Atlikdama savo funkcijas pagal šio straipsnio 1 dalį, Komisija būtinai atsižvelgia į Mokslinio komiteto rekomendacijas ir patarimus.5. Komisija atsižvelgia į visas atitinkamas priemones ar taisykles, nustatytas arba rekomenduotas konsultacinių pasitarimų metu pagal Antarkties sutarties IX straipsnį arba esamos žvejybos komisijos, atsakingos už rūšis, kurios gali patekti į regioną, kuriam taikoma ši Konvencija, kad nebūtų prieštaravimų tarp Susitariančiosios Šalies teisių ir pareigų pagal tokias taisykles ar priemones ir apsaugos priemonių, kurias gali priimti Komisija.6. Pagal šią Konvenciją Komisijos priimtas apsaugos priemones Komisijos narės įgyvendina tokia tvarka:a) Komisija praneša apie apsaugos priemones visoms Komisijos narėms;b) apsaugos priemonės yra privalomos visoms Komisijos narėms praėjus 180 dienų nuo tokio pranešimo, išskyrus c ir d punktuose apibūdintus atvejus;c) jei Komisijos narė per devyniasdešimt dienų nuo a punkte nurodyto pranešimo praneša Komisijai, kad ji negali visiškai ar iš dalies pritarti apsaugos priemonei, ta priemonė nurodytu mastu tai Komisijos narei nėra privaloma;d) tuo atveju, kai kuri nors Komisijos narė taiko c punkte nustatytą procedūrą, Komisija bet kurios Komisijos narės prašymu susirenka iš naujo apsvarstyti tą apsaugos priemonę. Tokio posėdžio metu ir per trisdešimt dienų po posėdžio bet kuri Komisijos narė turi teisę pareikšti, kad ji nebegali pritarti tai apsaugos priemonei, ir tuo atveju tokia priemonė tai narei tampa neprivaloma.X straipsnis1. Komisija atkreipia bet kurios valstybės, kuri nėra šios Konvencijos Šalis, dėmesį į bet kokią jos piliečių arba laivų vykdomą veiklą, kuri, Komisijos nuomone, kliudo įgyvendinti šios Konvencijos tikslą.2. Komisija atkreipia visų Susitariančiųjų Šalių dėmesį į bet kurią veiklą, kuri, Komisijos nuomone, kuriai nors Susitariančiajai Šaliai kliudo įgyvendinti šios Konvencijos tikslą arba tai Susitariančiajai Šaliai laikytis savo įsipareigojimų pagal šią Konvenciją.XI straipsnisKomisija stengiasi bendradarbiauti su Susitariančiosiomis Šalimis, kurios gali turėti jurisdikciją jūrų regionuose, besiribojančiuose su regionu, kuriam taikoma ši Konvencija, bet kurių susijusių rūšių išteklių, aptinkamų ir tuose regionuose, ir regione, kuriam taikoma ši Konvencija, apsaugos atžvilgiu, siekdama suderinti priimtas tokių išteklių apsaugos priemones.XII straipsnis1. Komisijos sprendimai esminiais klausimais priimami bendru sutarimu. Klausimas dėl to, ar koks nors klausimas yra esminis klausimas, yra laikomas esminiu klausimu.2. Sprendimai kitais negu šio straipsnio 1 dalyje nurodytais klausimais priimami paprasta dalyvaujančių ir balsuojančių Komisijos narių balsų dauguma.3. Kai Komisija svarsto bet kurį darbotvarkės klausimą, dėl kurio reikia priimti sprendimą, turi būti išsiaiškinama, ar priimant tą sprendimą dalyvaus kokia nors regioninė ekonominės integracijos organizacija ir, jei dalyvaus, ar dalyvaus ir kuri nors iš jos valstybių narių. Dalyvaujančių Susitariančiųjų Šalių skaičius neturi būti didesnis už tos regioninės ekonominės integracijos organizacijos valstybių narių, kurios yra Komisijos narės, skaičių.4. Priimant sprendimus pagal šį straipsnį, regioninė ekonominės integracijos organizacija turi tik vieną balsą.XIII straipsnis1. Komisijos būstinė įsteigiama Tasmanijos (Australija) mieste Hobarte.2. Komisija rengia eilinius metinius posėdžius. Kiti posėdžiai taip pat gali būti rengiami vieno trečdalio jos narių prašymu ir kitais šioje Konvencijoje numatytais atvejais. Pirmas Komisijos posėdis surengiamas per tris mėnesius nuo šios Konvencijos įsigaliojimo, jei tarp Susitariančiųjų Šalių yra bent dvi valstybės, kurios regione, kuriam taikoma ši Konvencija, plėtoja gaudymo veiklą. Bet kuriuo atveju pirmas Komisijos posėdis surengiamas per vienerius metus nuo šios Konvencijos įsigaliojimo. Dėl pirmo Komisijos posėdžio depozitaras tariasi su šią Konvenciją pasirašiusiomis valstybėmis, atsižvelgdamas į tai, kad veiksmingai Komisijos veiklai yra reikalingas platus tokių valstybių atstovavimas.3. Pirmą Komisijos posėdį depozitaras sušaukia Komisijos būstinėje. Vėliau Komisijos posėdžiai taip pat rengiami jos būstinėje, jei ji nenusprendžia kitaip.4. Komisija iš savo narių išsirenka pirmininką ir pirmininko pavaduotoją, kurie pareigas eina dvejus metus ir turi teisę būti vėl išrinkti dar vienai papildomai kadencijai. Tačiau pirmasis pirmininkas išrenkamas pradinei trejų metų kadencijai. Pirmininkas ir pirmininko pavaduotojas negali būti tos pačios Susitariančiosios Šalies atstovai.5. Komisija priima ir, jei reikia, keičia savo darbo tvarkos taisykles, taikomas bendrai posėdžiavimo tvarkai, išskyrus klausimus, aptariamus šios Konvencijos XII straipsnyje.6. Komisija gali steigti pagalbines institucijas, kurių reikia jos funkcijoms atlikti.XIV straipsnis1. Susitariančiosios Šalys įsteigia Antarkties jūrų gyvųjų išteklių apsaugos mokslinį komitetą (toliau – Mokslinis komitetas). Jis yra Komisijos konsultacinė institucija. Mokslinis komitetas paprastai renkasi Komisijos būstinėje, jei šis nenusprendžia kitaip.2. Kiekviena Komisijos narė yra Mokslinio komiteto narė ir paskiria tinkamas mokslines kvalifikacijas turintį atstovą, kurį gali lydėti kiti ekspertai ir patarėjai.3. Mokslinis komitetas gali prašyti kitų mokslininkų ir ekspertų patarimų, kurių gali prireikti atskirais atvejais.XV straipsnis1. Mokslinis komitetas yra forumas, skirtas konsultavimuisi ir bendradarbiavimui, susijusiam su informacijos apie jūrų gyvųjų išteklių, kuriems taikoma ši Konvencija, rinkimu, studijavimu ir keitimusi ja. Jis skatina ir remia bendradarbiavimą mokslinių tyrinėjimų srityje siekiant plėsti Antarkties jūrų ekosistemai priklausančių jūrų gyvųjų išteklių mokslinį pažinimą.2. Mokslinis komitetas vykdo veiklą, kurią jam gali nurodyti Komisija pagal šios Konvencijos tikslą, taip pat:a) nustato kriterijus ir metodus, naudotinus apsisprendžiant dėl apsaugos priemonių, nurodytų šios Konvencijos IX straipsnyje;b) reguliariai įvertina Antarkties jūrų gyvųjų išteklių populiacijų būklę ir tendencijas;c) analizuoja duomenis apie tiesioginius ir netiesioginius gaudymo padarinius Antarkties jūrų gyvųjų išteklių populiacijoms;d) įvertina siūlomų gaudymo būdų ar lygių pakeitimų ir siūlomų apsaugos priemonių padarinius;e) Komisijos prašymu arba savo iniciatyva perduoda jai įvertinimus, analizes, ataskaitas ir rekomendacijas, susijusias su priemonėmis ir moksliniais tyrimais, siekdamas šios Konvencijos tikslo;f) formuluoja pasiūlymus dėl tarptautinių ir nacionalinių Antarkties jūrų gyvųjų išteklių tyrimų programų vykdymo.3. Atlikdamas savo funkcijas, Mokslinis komitetas atsižvelgia į kitų atitinkamų techninių ir mokslinių organizacijų darbą bei mokslinę veiklą, kuri atliekama pagal Antarkties sutarties sistemą.XVI straipsnis1. Pirmas Mokslinio komiteto posėdis surengiamas per tris mėnesius po pirmo Komisijos posėdžio. Vėliau Mokslinis komitetas renkasi tiek kartų, kiek gali prireikti jo funkcijoms atlikti.2. Mokslinis komitetas priima ir prireikus keičia savo darbo tvarkos taisykles. Taisykles ir bet kuriuos jų pakeitimus tvirtina Komisija. Taisyklėse turi būti nustatyta tvarka mažumos pranešimams pateikti.3. Mokslinis komitetas Komisijos pritarimu gali steigti pagalbines institucijas, kurių reikia jo funkcijoms atlikti.XVII straipsnis1. Komisija savo nustatyta tvarka ir sąlygomis paskiria vykdomąjį sekretorių, aptarnaujantį Komisiją ir Mokslinį komitetą. Jis pareigas eina ketverius metus ir gali būti paskirtas dar vienai kadencijai.2. Komisija nustato sekretoriatui reikalingų etatinių darbuotojų skaičių, o vykdomasis sekretorius tokius darbuotojus paskiria, duoda jiems nurodymus ir vadovauja pagal taisykles ir tokia tvarka bei sąlygomis, kurias gali nustatyti Komisija.3. Vykdomasis sekretorius ir sekretoriatas atlieka Komisijos jiems patikėtas funkcijas.XVIII straipsnisKomisijos ir Mokslinio komiteto oficialios kalbos yra anglų, ispanų, prancūzų ir rusų.XIX straipsnis1. Kiekviename metiniame posėdyje Komisija bendru sutarimu patvirtina savo biudžetą ir Mokslinio komiteto biudžetą.2. Biudžeto projektą Komisijai ir Moksliniam komitetui bei bet kurioms pagalbinėms institucijoms parengia vykdomasis sekretorius ir likus mažiausiai šešiasdešimčiai dienų iki Komisijos metinio posėdžio pateikia Komisijos narėms.3. Kiekviena Komisijos narė moka įmokas į biudžetą. Penkerius metus nuo šios Konvencijos įsigaliojimo kiekvienos Komisijos narės įmokos yra vienodos. Vėliau įmokos dydis nustatomas pagal du kriterijus: sugautą kiekį ir lygų pasidalijimą tarp visų Komisijos narių. Komisija bendru sutarimu nustato, kokiu santykiu šie du kriterijai turi būti taikomi.4. Komisijos ir Mokslinio komiteto finansinė veikla vykdoma pagal Komisijos patvirtintus nuostatus ir kasmet tikrinama Komisijos atrinktų kviestinių auditorių.5. Kiekviena Komisijos narė pati apmoka išlaidas, susijusias su dalyvavimu Komisijos ir Mokslinio komiteto posėdžiuose.6. Komisijos narė, kuri dvejus metus iš eilės nesumoka savo įmokos, įsipareigojimo nevykdymo laikotarpiu neturi teisės dalyvauti priimant sprendimus Komisijoje.XX straipsnis1. Komisijos narės kasmet Komisijai ir Moksliniam komitetui teikia kuo išsamesnius statistinius, biologinius ir kitus duomenis bei informaciją, kurių Komisija ir Mokslinis komitetas gali prašyti atlikdami savo funkcijas.2. Komisijos narės nustatyta tvarka ir laikotarpiais teikia informaciją apie gaudymo veiklą, įskaitant žvejybos rajonus ir laivus, kad būtų galima sukaupti patikimus sugavimo ir žvejybinių pastangų duomenis.3. Komisijos narės nustatytais laikotarpiais Komisijai teikia informaciją apie veiksmus, kurių jos ėmėsi siekdamos įgyvendinti Komisijos priimtas apsaugos priemones.4. Komisijos narės susitaria, kad bet kurioje gaudymo veikloje turi būti naudojamasi progomis rinkti duomenis, reikalingus gaudymo poveikiui įvertinti.XXI straipsnis1. Kiekviena Susitariančioji Šalis pagal savo kompetenciją imasi atitinkamų priemonių siekdama užtikrinti, kad būtų laikomasi šios Konvencijos nuostatų ir Komisijos priimtų apsaugos priemonių, kurios tai Šaliai yra privalomos pagal šios Konvencijos IX straipsnį.2. Kiekviena Susitariančioji Šalis perduoda Komisijai informaciją apie priemones, kurių buvo imtasi pagal šio straipsnio 1 dalį, įskaitant sankcijų už bet kuriuos pažeidimus taikymą.XXII straipsnis1. Kiekviena Susitariančioji Šalis įsipareigoja, laikydamasi Jungtinių Tautų Chartijos, deramai dėti pastangas siekdama, kad niekas nevykdytų veiklos, prieštaraujančios šios Konvencijos tikslui.2. Kiekviena Susitariančioji Šalis praneša Komisijai apie bet kokią tokią veiklą, kuri atkreipia jos dėmesį.XXIII straipsnis1. Komisija ir Mokslinis komitetas bendradarbiauja su Antarkties sutarties Konsultacinėmis Šalimis klausimais, priklausančiais pastarųjų kompetencijai.2. Komisija ir Mokslinis komitetas bendradarbiauja su Jungtinių Tautų Maisto ir žemės ūkio organizacija ir kitomis specializuotomis agentūromis.3. Komisija ir Mokslinis komitetas siekia plėtoti darbinius bendradarbiavimo ryšius su tarpvyriausybinėmis ir nevyriausybinėmis organizacijomis, kurios galėtų prisidėti prie jų darbo, įskaitant Antarkties tyrinėjimų mokslinį komitetą, Vandenynų tyrinėjimų mokslinį komitetą ir Tarptautinę banginių medžioklės komisiją.4. Jei tikslinga, Komisija gali sudaryti susitarimus su šiame straipsnyje nurodytomis organizacijomis ir kitomis organizacijomis. Komisija ir Mokslinis komitetas gali tokioms organizacijoms pasiūlyti, kad šios siųstų stebėtojus į jų posėdžius ir jų pagalbinių institucijų posėdžius.XXIV straipsnis1. Kad paremtų šios Konvencijos tikslą ir užtikrintų jos nuostatų laikymąsi, Susitariančiosios Šalys susitaria, kad turi būti nustatyta stebėjimo ir inspektavimo sistema.2. Stebėjimo ir inspektavimo sistemą parengia Komisija remdamasi šiais principais:a) Susitariančiosios Šalys viena su kita bendradarbiauja siekdamos užtikrinti veiksmingą stebėjimo ir inspektavimo sistemos įgyvendinimą, atsižvelgdamos į esamą tarptautinę praktiką. Ši sistema, inter alia, apima Komisijos narių paskirtų stebėtojų ir inspektorių patekimo į laivą ir tikrinimo tvarką, valstybės, su kurios vėliava plaukioja laivas, taikomą baudžiamojo persekiojimo tvarką ir nuobaudas remiantis tokios apžiūros ir patikrinimų metu gautais įrodymais. Pranešimas apie tokius taikytus baudžiamuosius persekiojimus ir nuobaudas įtraukiamas į informaciją, nurodytą šios Konvencijos XXI straipsnyje;b) siekiant patikrinti, ar laikomasi pagal šią Konvenciją priimtų priemonių, pasitelkiant Komisijos narių paskirtus ir pagal Komisijos nustatytinas sąlygas veikiančius stebėtojus ir inspektorius, atliekama laivų, dalyvaujančių jūrų gyvųjų išteklių moksliniuose tyrinėjimuose ar jų naudojime regione, kuriam taikoma ši Konvencija, apžiūra ir tikrinimas;c) paskirtieji stebėtojai ir inspektoriai išlieka Susitariančiosios Šalies, kurios piliečiai jie yra, jurisdikcijoje. Jie atsiskaito juos paskyrusiai Komisijos narei, o ši savo ruožtu praneša Komisijai.3. Kol nenustatyta stebėjimo ir tikrinimo sistema, Komisijos narės siekia sudaryti laikinus susitarimus stebėtojams ir inspektoriams skirti, o tokie paskirti stebėtojai ir inspektoriai turi teisę atlikti patikrinimus pagal šio straipsnio 2 dalyje išdėstytus principus.XXV straipsnis1. Kilus ginčui tarp dviejų ar daugiau Susitariančiųjų Šalių dėl šios Konvencijos aiškinimo ar taikymo, tos Susitariančiosios Šalys konsultuojasi tarpusavyje siekdamos išspręsti ginčą pasinaudodamos savo nuožiūra derybų, tyrimo, tarpininkavimo, sutaikinimo, arbitražo, teismo sprendimo ar kitokiais taikiais būdais.2. Bet kuris šio pobūdžio taip neišspręstas ginčas, kiekvienu atveju visų ginčo Šalių sutikimu perduodamas spręsti Tarptautiniam Teisingumo Teismui arba arbitražui; bet nesutarimas dėl perdavimo Tarptautiniam Teisingumo Teismui arba arbitražui neatleidžia ginčo Šalių nuo pareigos siekti jį išspręsti įvairiomis taikiomis priemonėmis, nurodytomis pirmiau šio straipsnio 1 dalyje.3. Tais atvejais, kai ginčas perduodamas spręsti arbitražui, arbitražinis teismas sudaromas taip, kaip nustatyta šios Konvencijos priede.XXVI straipsnis1. Ši Konvencija teikiama pasirašyti nuo 1980 m. rugpjūčio 1 d. iki gruodžio 31 d. Kanberoje valstybėms, dalyvavusioms 1980 m. gegužės 7–20 d. Kanberoje surengtoje Konferencijoje Antarkties gyvųjų išteklių apsaugos klausimais.2. Pasirašiusios valstybės bus pirmosios Konvenciją pasirašiusios valstybės.XXVII straipsnis1. Šią Konvenciją pasirašiusios valstybės ją turi ratifikuoti, priimti arba patvirtinti.2. Ratifikavimo, priėmimo arba patvirtinimo dokumentai deponuojami Australijos Vyriausybei, ši skiriama depozitaru.XXVIII straipsnis1. Ši Konvencija įsigalioja trisdešimtą dieną nuo tos dienos, kai šios Konvencijos XXVI straipsnio 1 dalyje nurodytos valstybės deponuoja aštuntą ratifikavimo, priėmimo arba patvirtinimo dokumentą.2. Kiekvienai kitai valstybei arba regioninei ekonominės integracijos organizacijai, ratifikavimo, priėmimo arba patvirtinimo dokumentą deponavusiai vėliau, jau įsigaliojus šiai Konvencijai, Konvencija įsigalioja trisdešimtą dieną nuo tokio deponavimo dienos.XXIX straipsnis1. Prie šios Konvencijos gali prisijungti bet kuri valstybė, suinteresuota jūrų gyvųjų išteklių, kuriems taikoma ši Konvencija, mokslinių tyrinėjimų arba gaudymo veikla.2. Prie šios Konvencijos gali prisijungti suverenių valstybių sudarytos regioninės ekonominės integracijos organizacijos, tarp kurių narių yra viena ar daugiau Komisijos valstybių narių ir kurioms organizacijos valstybės narės yra visiškai arba iš dalies perdavusios įgaliojimus spręsti klausimus, kuriems taikoma ši Konvencija. Tokios regioninės ekonominės integracijos organizacijos prisijungia po Komisijos narių tarpusavio konsultacijų.XXX straipsnis1. Ši Konvencija gali būti bet kada iš dalies keičiama.2. Jei vienas trečdalis Komisijos narių prašo sušaukti posėdį siūlomam pakeitimui aptarti, depozitaras tokį posėdį sušaukia.3. Pakeitimas įsigalioja, kai depozitaras iš visų Komisijos narių gauna jo ratifikavimo, priėmimo arba patvirtinimo dokumentus.4. Toks pakeitimas po to įsigalioja bet kuriai kitai Susitariančiajai Šaliai, kai depozitaras gauna jos pranešimą apie ratifikavimą, priėmimą arba patvirtinimą. Kiekviena Susitariančioji Šalis, iš kurios per vienerius metus nuo pakeitimo įsigaliojimo pagal šio straipsnio 3 dalį nebuvo gautas toks pranešimas, laikoma pasitraukusia iš šios Konvencijos.XXXI straipsnis1. Bet kuri Susitariančioji Šalis bet kurių metų birželio 30 d. gali pasitraukti iš šios Konvencijos, iki tų pačių metų sausio 1 d. pateikdama rašytinį pranešimą depozitarui, kuris, gavęs tokį pranešimą, nedelsdamas apie jį praneša kitoms Susitariančiosioms Šalims.2. Bet kuri kita Susitariančioji Šalis, per šešiasdešimt dienų gavusi iš depozitaro tokio pranešimo kopiją, gali pateikti depozitarui rašytinį pranešimą apie pasitraukimą ir tokiu atveju tokį pranešimą pateikusiai Susitariančiajai Šaliai ši Konvencija nustoja galioti tų pačių metų birželio 30 d.3. Bet kurios Komisijos narės pasitraukimas iš šios Konvencijos neturi įtakos jos finansiniams įsipareigojimams pagal šią Konvenciją.XXXII straipsnisDepozitaras visoms Susitariančiosioms Šalims praneša apie:a) šios Konvencijos pasirašymus ir ratifikavimo, priėmimo, patvirtinimo arba prisijungimo dokumentų deponavimą;b) šios Konvencijos ir bet kurio jos pakeitimo įsigaliojimo datąXXXIII straipsnis1. Šios Konvencijos originalas, kurio tekstai anglų, ispanų, prancūzų ir rusų kalbomis yra autentiški, deponuojamas Australijos Vyriausybei. Ši Konvencijos tinkamai patvirtintas kopijas perduoda visoms ją pasirašiusioms ir prie jos prisijungusioms Šalims.2. Šią Konvenciją depozitaras įregistruoja pagal Jungtinių Tautų Chartijos 102 straipsnį.Tai patvirtindami, toliau nurodyti tinkamai įgalioti atstovai pasirašė šią Konvenciją.Sudaryta 1980 m. gegužės 20 d. Kanberoje.--------------------------------------------------PRIEDASARBITRAŽO TEISMASXXV straipsnio 3 dalyje nurodytą arbitražo teismą sudaro trys arbitrai, skiriami šia tvarka:procesą inicijuojanti Šalis praneša arbitro pavardę kitai Šaliai, o ši savo ruožtu per keturiasdešimt dienų nuo tokio pranešimo gavimo praneša antro arbitro pavardę. Per šešiasdešimt dienų nuo antro arbitro paskyrimo Šalys paskiria trečią arbitrą, kuris negali būti nė vienos iš tų Šalių pilietis, negali turėti tos pačios pilietybės, kokią turi kuris nors iš pirmųjų dviejų arbitrų. Trečiasis arbitras pirmininkauja teismui.Jei antras arbitras per nustatytą laikotarpį nebuvo paskirtas arba jei per nustatytą laikotarpį Šalys nesusitarė dėl trečio arbitro paskyrimo, bet kurios Šalies prašymu tą arbitrą paskiria Nuolatinio arbitražo teismo generalinis sekretorius iš asmenų, pripažintų tarptautiniu mastu ir kurie nėra valstybės, šios Konvencijos Šalies, piliečiai.Arbitražo teismas nusprendžia, kur bus jo būstinė, ir pats nustato savo darbo tvarkos taisykles.Arbitražo teismo sprendimas priimamas jo narių, kurie balsavimo metu negali susilaikyti, balsų dauguma.Bet kuri Susitariančioji Šalis, kuri nėra ginčo Šalis, arbitražo teismo sutikimu gali įstoti į teismo procesą. Arbitražo teismo sprendimas yra galutinis ir privalomas visoms ginčo Šalims ir bet kuriai Šaliai, kuri įstoja į teismo procesą, ir vykdomas nedelsiant. Arbitražo teismas išaiškina sprendimą vienos iš ginčo Šalių arba įstojusios Šalies prašymu. Jei arbitražo teismas dėl ypatingų bylos aplinkybių nenusprendžia kitaip, arbitražo teismo išlaidas, įskaitant atlyginimą jo nariams, lygiomis dalimis padengia ginčo Šalys.--------------------------------------------------


title: 2006/819/EB: 2006 m. balandžio 27 d. Europos Parlamento sprendimas dėl šeštojo, septintojo, aštuntojo ir devintojo Europos plėtros fondų 2004 finansinių metų biudžeto vykdymo sąskaitų uždarymo

text:
6.12.2006

               LT

               Europos Sąjungos oficialusis leidinys

               L 340/53

         EUROPOS PARLAMENTO SPRENDIMAS
   2006 m. balandžio 27 d.
   dėl šeštojo, septintojo, aštuntojo ir devintojo Europos plėtros fondų 2004 finansinių metų biudžeto vykdymo sąskaitų uždarymo
   (2006/819/EB)
   EUROPOS PARLAMENTAS,

               —

               atsižvelgdamas į Komisijos pranešimą dėl tolesnių veiksmų priėmus sprendimus dėl 2003 m. biudžeto įvykdymo patvirtinimo (KOM(2005)0449),

               —

               atsižvelgdamas į Komisijos komunikatą dėl 6-ojo, 7-ojo, 8-ojo ir 9-ojo Europos plėtros fondų balanso ir 2004 finansinių metų ataskaitos (KOM(2005)0485- C6-0430/2005),

               —

               atsižvelgdamas į Komisijos komunikatą dėl 6-ojo, 7-ojo, 8-ojo ir 9-ojo Europos plėtros fondų Europos plėtros fondų 2004 m. finansų valdymo ataskaitos (KOM(2005)0307),

               —

               atsižvelgdamas į Audito Rūmų metų pranešimą dėl 2004 finansinių metų šeštojo, septintojo, aštuntojo ir devintojo Europos plėtros fondų finansuojamos veiklos, kartu su audituojamų institucijų atsakymais (1),

               —

               atsižvelgdamas į Audito Rūmų pagal EB sutarties 248 straipsnį pateiktą ataskaitų patikimumo ir jose nurodytų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Audito Rūmų specialų pranešimą Nr. 2/2005 apie Europos plėtros fondo biudžetinę paramą AKR šalims: Komisijos vykdomas skyriaus „Viešųjų finansų reforma“ valdymas, kartu su Komisijos atsakymais (teikiamą pagal EB sutarties 248 straipsnio 4 dalies antrą pastraipą) (3),

               —

               atsižvelgdamas į Tarybos 2006 vasario 22 d. rekomendacijas (5677/2006, C6-0094/2006, 5679/2006, C6-0095/2006, 5680/2006, C6-0096/2006, 5681/2006, C6-0097/2006),

               —

               atsižvelgdamas į Taryboje susirinkusių valstybių narių vyriausybių atstovų 1995 m. gruodžio 20 d. vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (4) 33 straipsnį,

               —

               atsižvelgdamas į 2000 m. rugsėjo 18 d. Taryboje susirinkusių valstybių narių vyriausybių atstovų vidaus susitarimo dėl Bendrijos paramos finansavimo ir administravimo pagal 2000 m. birželio 23 d. Kotonu (Beninas) pasirašyto Afrikos, Karibų baseino ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (5), 32 straipsnį,

               —

               atsižvelgdamas į EB sutarties 276 straipsnį,

               —

               atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (6), 74 straipsnį,

               —

               atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (7), 119 straipsnį,

               —

               atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,

               —

               atsižvelgdamas į Biudžeto kontrolės komiteto pranešimą ir Vystymosi komiteto nuomonę (A6-0110/2006),

               1.

               pažymi, kad šeštojo, septintojo, aštuntojo ir devintojo Europos plėtros fondų (EPF) finansinė padėtis 2004 m. gruodžio 31 d. yra tokia:
               1 lentelė – Bendras EPF išteklių panaudojimas iki 2004 m. gruodžio 31 d.

                           (milijonais EUR)

                              Padėtis 2003 m. pabaigoje
                               (10)

                              Biudžeto įvykdymas 2004 finansiniais metais
                               (10)

                              Padėtis 2004 m. pabaigoje
                               (10)

                           Visa suma

                           Įvykdymo lygis proc. (9)

                           6-asis
                           EPF

                           7-asis
                           EPF

                           8-asis
                           EPF

                           9-asis
                           EPF

                           Visa suma

                           6-asis
                           EPF

                           7-asis
                           EPF

                           8-asis
                           EPF

                           9-asis
                           EPF

                           Visa suma (10)

                           Įvykdymo lygis proc. (9)

                                       A –

                                       IŠTEKLIAI
                                        (8)

                              43 408,7

                           -32,2

                           -58,4

                           - 172,3

                           656,0

                              393,1

                              7 439,4

                              10 867,7

                              11 590,6

                              13 904,1

                              43 801,8

                           B –   PANAUDOJIMAS

                                       1.

                                       Finansiniai įsipareigojimai

                              33 317,0

                              76,8

                              -32,2

                              -58,4

                              - 172,3

                              2 638,1

                              2 375,2

                              7 439,4

                              10 867,7

                              11 590,6

                              5 794,5

                              35 692,2

                              81,5

                                       2.

                                       Individualūs teisiniai įsipareigojimai

                              27 566,9

                              63,5

                              28,7

                              121,4

                              848,7

                              1 747,5

                              2 746,3

                              7 378,3

                              10 418,5

                              9 775,2

                              2 741,2

                              30 313,2

                              69,2

                                       3.

                                       Mokėjimai
                                        (9)

                              23 504,1

                              54,1

                              30,0

                              244,5

                              1 191,9

                              947,6

                              2 413,9

                              7 312,1

                              9 849,6

                              7 531,1

                              1 225,2

                              25 918,0

                              59,2

                                       C –

                                       Neatlikti mokėjimai (B1-B3)

                              9 812,9

                              22,6

                              127,3

                              1 018,1

                              4 059,5

                              4 569,3

                              9 774,1

                              22,3

                                       D –

                                       Likutis (A-B1)

                              10 091,7

                              23,2

                              0,0

                              0,0

                              0,0

                              8 109,6

                              8 109,6

                              18,5

                              Šaltinis: Audito Rūmų metų pranešimas dėl 2004 finansinių metų šeštojo, septintojo, aštuntojo ir devintojo Europos plėtros fondų veiklos (OL C 301, 2005 11 30, p. 257)

               2.

               pritaria šeštojo, septintojo, aštuntojo ir devintojo EPF sąskaitų uždarymui įvykdžius 2004 finansinių metų biudžetą;

               3.

               paveda Pirmininkui perduoti šį sprendimą Tarybai, Komisijai, Audito Rūmams, Europos investicijų bankui ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 301, 2005 11 30, p. 249.

      (2)  OL C 301, 2005 11 30, p. 261.

      (3)  OL C 249, 2005 10 7, p. 1.

      (4)  OL L 156, 1998 5 29, p. 108.

      (5)  OL L 317, 2000 12 15, p. 355.

      (6)  OL L 191, 1998 7 7, p. 53.

      (7)  OL L 83, 2003 4 1, p. 1.

      (8)  Pradinės 6-ajam, 7-ajam, 8-ajam ir 9-ajam EPF paskirtos sumos, palūkanos, įvairūs ištekliai ir sumos, perkeltos iš ankstesnių EPF.

      (9)  Ištekliai procentais.

      (10)  Dėl nuoseklumo atsižvelgiant į Komisijos nustatytą finansine atskaitomybę ir finansinio vykdymo atskaitomybę, į šiuos duomenis neįtraukiamos operacijos, kurias savarankiškai tvarko EIB (2003 m. pabaiga: ištekliai – 2 245 milijonai EUR, finansiniai įsipareigojimai – 366 milijonai EUR, individualūs teisiniai įsipareigojimai – 140 milijonų EUR ir mokėjimai – 4 milijonai EUR).

      Šaltinis: Audito Rūmų metų pranešimas dėl 2004 finansinių metų šeštojo, septintojo, aštuntojo ir devintojo Europos plėtros fondų veiklos (OL C 301, 2005 11 30, p. 257)
    ---documentbreak---

               6.12.2006

               LT

               Europos Sąjungos oficialusis leidinys

               L 340/56

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl šeštojo, septintojo, aštuntojo ir devintojo Europos plėtros fondų 2004 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Komisijos pranešimą dėl tolesnių veiksmų priėmus sprendimus dėl 2003 m. biudžeto įvykdymo patvirtinimo (KOM(2005)0449),

               —

               atsižvelgdamas į Komisijos komunikatą dėl 6-ojo, 7-ojo, 8-ojo ir 9-ojo Europos plėtros fondų balanso ir 2004 finansinių metų ataskaitos (KOM(2005)0485- C6-0430/2005),

               —

               atsižvelgdamas į Komisijos komunikatą dėl 6-ojo, 7-ojo, 8-ojo ir 9-ojo Europos plėtros fondų Europos plėtros fondų 2004 m. finansų valdymo ataskaitos (KOM(2005)0307),

               —

               atsižvelgdamas į Audito Rūmų metų pranešimą dėl 2004 finansinių metų šeštojo, septintojo, aštuntojo ir devintojo Europos plėtros fondų finansuojamos veiklos, kartu su audituojamų institucijų atsakymais (1),

               —

               atsižvelgdamas į Audito Rūmų pagal EB sutarties 248 straipsnį pateiktą ataskaitų patikimumo ir jose nurodytų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Audito Rūmų specialų pranešimą Nr. 2/2005 apie Europos plėtros fondo biudžetinę paramą AKR šalims: Komisijos vykdomas skyriaus „Viešųjų finansų reforma“ valdymas, kartu su Komisijos atsakymais (teikiamą pagal EB sutarties 248 straipsnio 4 dalies antrą pastraipą) (3),

               —

               atsižvelgdamas į Jungtinių Tautų 2005 m. pranešimą dėl Tūkstantmečio vystymosi tikslų (4),

               —

               atsižvelgdamas į savo 2001 m. kovo 1 d. rezoliuciją dėl Komisijos komunikato Tarybai ir Europos Parlamentui dėl Europos bendrijos vystymosi politikos (5),

               —

               atsižvelgdamas į savo 2005 m. kovo 9 d. rezoliuciją dėl AKR ir ES jungtinės parlamentinės asamblėjos veiklos (6),

               —

               atsižvelgdamas į savo 2005 m. birželio 8 d. rezoliuciją dėl išsiplėtusios Sąjungos 2007–2013 m. politinių iššūkių ir biudžeto lėšų (7),

               —

               atsižvelgdamas į savo 2005 m. lapkričio 17 d. rezoliuciją dėl plėtros strategijos Afrikos šalyse (8),

               —

               atsižvelgdamas į EuropeAid bendradarbiavimo tarnybos 2004 m. metinės veiklos ataskaitą,

               —

               atsižvelgdamas į 2005 m. Komisijos metinę Europos bendrijos vystymosi politikos ir išorės pagalbos įgyvendinimo 2004 m. ataskaitą (KOM(2005)0292),

               —

               atsižvelgdamas į 2006 vasario 22 d. Tarybos rekomendacijas (5677/2006, C6-0094/2006, 5679/2006, C6-0095/2006, 5680/2006, C6-0096/2006, 5681/2006, C6-0097/2006),

               —

               atsižvelgdamas į 2000 m. birželio 23 d. Afrikos, Karibų jūros ir Ramiojo vandenyno šalių ir Europos bendrijos bei jos valstybės narių Kotonu (Beninas) pasirašytą partnerystės susitarimą (9) (Kotonu susitarimas),

               —

               atsižvelgdamas į 1995 m. gruodžio 20 d. Taryboje susirinkusių valstybių narių vyriausybių atstovų vidaus susitarimo dėl Bendrijos paramos finansavimo ir administravimo pagal ketvirtosios AKR ir EB konvencijos antrąjį finansinį protokolą (10), 33 straipsnį,

               —

               atsižvelgdamas į 2000 m. rugsėjo 18 d. Taryboje susirinkusių valstybių narių vyriausybių atstovų vidaus susitarimo dėl Bendrijos paramos finansavimo ir administravimo pagal Kotonu (Beninas) pasirašyto Afrikos, Karibų baseino ir Ramiojo vandenyno šalių bei Europos bendrijos ir jos valstybių narių partnerystės susitarimo finansinį protokolą ir dėl finansinės paramos paskirstymo užjūrio šalims ir teritorijoms, kurioms taikoma EB sutarties ketvirtoji dalis (11), 32 straipsnį,

               —

               atsižvelgdamas į EB sutarties 276 straipsnį,

               —

               atsižvelgdamas į 1998 m. birželio 16 d. Finansinio reglamento, taikomo bendradarbiavimui finansuojant plėtrą pagal ketvirtąją AKR ir EB konvenciją (12), 74 straipsnį,

               —

               atsižvelgdamas į 2003 m. kovo 27 d. Finansinio reglamento, taikomo devintajam Europos plėtros fondui (13), 119 straipsnį,

               —

               atsižvelgdamas į Darbo tvarkos taisyklių 70 straipsnį, 71 straipsnio trečią įtrauką ir V priedą,

               —

               atsižvelgdamas į Biudžeto kontrolės komiteto pranešimą ir Vystymosi komiteto nuomonę (A6-0110/2006),

               A.

               kadangi 2003 m. kovo 27 d. Finansinio reglamento, taikomo devintajam Europos plėtros fondui, 119 straipsniu Komisija įpareigojama imtis visų reikiamų veiksmų dėl pastabų, pridėtų prie sprendimo patvirtinti biudžeto įvykdymą ir, Europos Parlamento prašymu, pranešti apie priemones, kurių buvo imtasi atsižvelgiant į šias pastabas ir komentarus,

               B.

               kadangi EB išorės pagalbos valdymo reforma pradėta 2000 m. gegužės mėnesį (14), o EB vystymo politikos reforma – 2000 m. lapkričio mėnesį (15),

               C.

               kadangi Kotonu susitarimas įsigaliojo 2003 m. balandžio 1 d.,

         EPF ir Tūkstantmečio vystymosi tikslai (TVT)

               1.

               mano, kad vystymosi politika, kurios tikslas – panaikinti skurdą, sudaro esminę ES išorės veiksmų dalį; šio tikslo siekiama vykdant ekonomines ir socialines reformas bei stiprinant socialines, švietimo ir sveikatos apsaugos infrastruktūras, didinant skurstančių gyventojų gamybos pajėgumus, užtikrinant tvarią aplinką ir teikiant paramą atitinkamoms šalims, kad jos galėtų didinti augimo ir vietos potencialą; džiaugiasi tuo, kad Komisija ir toliau siekia tūkstantmečio vystymosi tikslų remdamasi šiais argumentais,

               2.

               mano, kad Europos plėtros fondas (EPF) yra svarbi priemonė vykdant šią politiką Afrikos, Karibų baseino ir Ramiojo vandenyno (AKR) valstybėse; mano, kad šio fondo veiksmingumas turi būti sustiprintas daugiau dėmesio skiriant veiksmams, kuriais siekiama šalinti skurdą, ir greitai juos įgyvendinant vadovaujantis skaidrumo, atskaitomybės ir patikimo finansų valdymo principais;

               3.

               pripažįsta, kad nelengva įvertinti Bendrijos pagalbos poveikį tūkstantmečio vystymosi tikslų įgyvendinimui, kai yra daug pagalbos teikėjų; ragina Komisiją dėti daugiau pastangų siekiant sukurti tinkamą šio poveikio vertinimo sistemą bei neapsiriboti tik besivystančių šalių pažangos įgyvendinant tūkstantmečio vystymosi tikslus vertinimu;

               4.

               pritaria Audito Rūmų nuomonei (16), kad reikia nustatyti objektyvius, naudingus ir aiškius rodiklius, pagal kuriuos būtų įmanoma įvertinti paramos rezultatus; tiki, kad jie bus įgyvendinti 2007–2013 m. laikotarpiu;

               5.

               džiaugiasi, kad 2004 metais iš visų AKR šalims skirtų EuropeAid2 723 milijonų EUR (iš EPF ir ES bendrojo biudžeto) 41 proc. (1 129 milijonai EUR) buvo skirta socialinėms paslaugoms ir infrastruktūrai; apgailestauja, kad tik 12 milijonų EUR (0,4 proc.) buvo skirta pradiniam mokslui ir 74 milijonai EUR (2,7 proc.) sveikatos apsaugai, nepaisant ankstesnės rezoliucijos dėl biudžeto įvykdymo patvirtinimo (17) 6 punkte išdėstytos rekomendacijos; primygtinai ragina Komisiją padidinti šiems sektoriams skiriamas lėšas ir ragina didesnį procentą Europos Sąjungos išlaidų, skirtų bendradarbiavimo vystymui, skirti pradiniam mokslui ir sveikatos apsaugai besivystančiose šalyse;

               6.

               primygtinai reikalauja, kad ateityje rengiant šalių strategijas pirmenybė būtų teikiama pagrindiniams TVT sektoriams – sveikatai ir išsilavinimui;

               7.

               teigiamai vertina, kad buvo atrasta biudžeto parama (18) sektoriams kaip būdas padidinti finansavimą išsilavinimui ir sveikatos priežiūrai; mano, kad ši alternatyva veiksmingesnė nei bendras finansavimas iš biudžeto, net kai jis susijęs su pažanga šiuose sektoriuose;

               8.

               remia Komisijos pastangas įgyvendinti Kotonu susitarimo nuostatas; tačiau pažymi, kad Komisija tinkamai neskatino sąžiningos prekybos, nors tai yra išdėstyta Kotonu susitarimo 23 straipsnio g punkte; ragina Komisiją remti visas Kotonu susitarimo nuostatas, ypač susitarimo 23 straipsnio g punkto nuostatas, susijusias su prekybos plėtra, įskaitant sąžiningos prekybos skatinimą;

               9.

               mano, kad demokratijos vertybės, tinkamas valdymas, žmogaus teisės, lyčių lygybė (ypač pagarba moterų teisėms), teisės viršenybės principo įtvirtinimas, teisminio ir civilinio administravimo galimybių plėtojimas yra ne tik savaime svarbios vertybės, kurias reikia plėtoti kaip išorinės pagalbos tikslus, bet taip pat gali labai padėti tinkamai valdyti išorės pagalbos projektus;

         Apskaita

               10.

               susirūpinęs dėl to, kad EPF sąskaitos nebuvo modernizuotos per nustatytą terminą ir kad šiuo metu sąskaitos tvarkomos naudojant dabartinę buhalterinės apskaitos sistemą OLAS (On-line Accounting System); prašo informuoti kiekvieną ketvirtį apie naujos integruotos informacinių technologijų sistemos (ABAC-FED) modernizavimo padėtį ir jos įgyvendinimą ES būstinėje bei jos atstovybėse;

               11.

               pažymi, kad nors EIB valdomo EPF lėšų neaudituoja Audito Rūmai ir pagal biudžeto įvykdymo patvirtinimo procedūrą netikrina Parlamentas, jos įtraukiamos į EPF sąskaitas; mano, kad fondo veikla būtų skaidresnė, jei informacija apie šias lėšas (sumos pagal paskirtį; rezultatų apžvalga) būtų pateikiama biudžeto įvykdymo patvirtinimo institucijai, kuri yra įpareigota tvirtinti EPF sąskaitas; ragina EIB ir Komisiją pateikti šią informaciją bei įtraukti ją į ataskaitas apie EPF veiklą;

         Patikinimo pareiškimas

               12.

               pažymi, kad, išskyrus problemas, iškilusias dėl toliau pateikiamų punktų, Audito Rūmų nuomone (19), ataskaitos patikimai atspindi šeštojo, septintojo, aštuntojo ir devintojo Europos plėtros fondų pajamas ir išlaidas:

                           a)

                           neišsamaus turto pobūdžio, nes Komisija nepakankamai išnagrinėjo, kokią grąžintinų išankstinių mokėjimų dalį turi sumokėti EPF skolininkai;

                           b)

                           neišsamaus abejotinų skolų rezervo pobūdžio, kuris neatspindi tikro beviltiško skolų lygio;

                           c)

                              Stabex fondų likučio, pateikto prie finansinės atskaitomybės pridedamoje ataskaitoje, patikimumo (832 milijonai EUR);

               13.

               pažymi, kad, Audito Rūmų metų pranešime teigiama, jog EuropeAid bendradarbiavimo tarnybos generalinio direktorius veiklos ataskaitoje nepaminėjo svarbių trūkumų, darančių įtaką vidaus kontrolei; pažymi, kad šie trūkumai parodo auditavimo ir tolesnių veiksmų stoką, o nacionalinių įgaliojimus suteikiančių pareigūnų trūkumas daro įtaką valdymui ir suteikia papildomo darbo delegacijoms; ragina Komisiją imtis atitinkamų priemonių ir pateikti pranešimą šia tema;

               14.

               pažymi, kad, atsižvelgdami į pagrindinius sandorius, Audito Rūmai mano, jog iš esmės visos sąskaitose pateikiamos įplaukos, EPF asignavimai, įsipareigojimai ir mokėjimai šiais finansiniais metais yra teisėti ir tvarkingi;

               15.

               primena, kad Audito Rūmai savo metų pranešime pabrėžia, kad taikydami savo strategiją ir standartus, jie negali nustatyti visų Komisijos kontrolės kompetencijai nepriklausančių sąmoningų pažeidimų ir korupcijos atvejų dėl jų pobūdžio; mano, kad Komisija vykdydama bet kokią su išorės pagalbą susijusią veiklą, turi stengtis užtikrinti, kad:

                           —

                           jos kontrolės kompetencija būtų išsaugota, išplėsta, sustiprinta ir padaryta veiksmingesne,

                           —

                           būtų užtikrintas sukčiavimo, taisyklių pažeidimų ir blogo administravimo atvejų įskundėjų saugumas tiek Komisijoje ir jai tarpininkaujančiose organizacijose, tiek tarp valstybių narių įgaliojimus išduodančių tarnybų ir paramą gaunančių organizacijų, tinkamai atsižvelgiant į minėtąją 9 rekomendaciją;

         Pranešimas apie finansų valdymą

               16.

               palankiai vertina finansų valdymo ataskaitos informacijos kiekio ir kokybės pagerėjimą, tačiau Audito Rūmai prašo Komisiją toliau tobulinti šią ataskaitą, ypač numatyti galimybę palyginti atskiriems projektams nukreipiamas pinigų sumas, paramą iš biudžeto, iš devintojo EPF ne pagal programas skiriamą paramą palyginti su skirta iš ankstesnių EPF ir apžvelgti administravimo išlaidas;

               17.

               teigiamai vertina tai, kad padidėjo vidutinis darbuotojų, tenkančių 10 mln. EUR valdomai sumai, skaičius: nuo 4,1 darbuotojo 1999 m. iki 4,8 darbuotojo 2004 m.; apgailestauja, kad šis skaičius daug mažesnis už Europos paramos teikėjų vidurkį ir šiuo metu dar mažėja;

         Atsakomybė

               18.

               pažymi, kad už vystymąsi ir humanitarinę pagalbą atsakingas Komisijos narys atsako už EPF politiką bei už specialius klausimus, susijusius su EuropeAid tarnybos valdomomis programomis ir projektais, o už išorės santykius ir Europos kaimynystės politiką atsakingas Komisijos narys – už visą bendrą politiką ir valdymo klausimus, susijusius su EPF lėšas naudojančios EuropeAid veikla; vis dar nerimauja, kad dėl neaiškaus atsakomybės sričių paskirstymo gali atsirasti nesusipratimų ir klaidų; ragina Komisiją aiškiau pasiskirstyti EPF ir išorės pagalbos atsakomybės sritis;

         Įgyvendinimas ir neįvykdyti įsipareigojimai (RAL)

               19.

               pažymi, kad 2004 m. pabaigoje EuropeAid nurodo 9 776 milijonų EUR neįvykdytų įsipareigojimų (RAL) sumą Europos plėtros fondams ir 11 607 milijonų EUR sumą jam priklausantiems biudžeto skyriams; mano, kad ši suma yra pernelyg didelė ir primygtinai prašo Komisiją pagreitinti išorinės pagalbos vykdymą;

               20.

               pabrėžia, kad nors tikimasi greitesnio vykdymo, vien to nepakanka, kad pagerėtų EPF rezultatai, nes būtina įdėti daugiau pastangų siekiant nustatytų tikslų; pažymi finansinio valdymo ataskaitoje tikslų ir rezultatų palyginimą, bet prašo Komisiją nustatyti kiekybinius tikslus, kaip tai numato finansinis reglamentas;

               21.

               ragina Komisiją ištirti galimybę įvykdyti administracines, teisines, technines ir kitas priemones, leidžiančias prisidėti prie geresnio valdymo ir neįvykdytų finansinių įsipareigojimų (RAL) sumažinimo išorinės pagalbos sektoriuje, ir ragina Komisiją pateikti pranešimą šiuo klausimu;

         Parama iš biudžeto AKR šalims

               22.

               atkreipia dėmesį į 2004 metais dvidešimt trims AKR šalims skirtos 624 milijonų EUR biudžeto paramos svarbą; pripažįsta, kad ši parama gali būti veiksminga priemonė siekiant mažinti skurdą ir geriau valdyti valstybės finansus paramą gaunančiose šalyse, o ypač joms suteikti stipresnį „nuosavybės“ jausmą; ragina Komisiją tobulinti ekonomikos reformų ir viešųjų finansų valdymo kokybės, kaip teisės gauti paramą pagal Kotonu susitarimo 61 straipsnio 2 dalį (20) sąlygų, vertinimo priemones;

               23.

               remia Komisijos pastangas įvedant ir tobulinant būtinas pažangos įgyvendinant viešųjų finansų reformą paramą gaunančiose šalyse stebėsenos ir vertinimo priemones; tikisi, kad finansavimo sprendimai ir susitarimai bei atitinkamų priemonių panaudojimas siekiant įgyvendinti reformas ateityje bus pateikiami sistemingiau ir aiškiai parodys, kad viešųjų finansų reformos kryptis paramą gaunančiose šalyse yra teisinga;

               24.

               tikisi, kad Komisija atkreips ypatingą dėmesį į vidaus pajamų surinkimą, kovą su sukčiavimu ir korupcija paramą gaunančiose šalyse; vėl imsis priemonių, kad būtų galima tinkamai atsižvelgti į problemas, susijusias su viešųjų finansų reformų įgyvendinimu;

               25.

               ragina Komisiją, jei įmanoma, pagerinti santykius vietos lygmeniu su kitais rėmėjais, ypač dėl informacijos, susijusios su biudžeto paramos skyrimu ir išmokėjimu, kad būtų galima patobulinti viešųjų finansų reformų koncepciją ir programas, taip pat jų kokybės ir efektyvumo vertinimą;

               26.

               ragina Komisiją sustiprinti ir susisteminti bendradarbiavimą su aukščiausiomis audito institucijomis ir, jei įmanoma, paraginti paramą gaunančių šalių vyriausybes užtikrinti aktyvesnį parlamentų dalyvavimą audito ir viešųjų finansų reformos procese;

         Aukščiausios audito institucijos

               27.

               primena, kad Parlamentas, Taryba ir Audito Rūmai mano, jog svarbu į EPF kontrolę įtraukti AKR valstybių aukščiausias audito institucijas (21);

               28.

               pabrėžia, kad Komisija svarsto įvairias galimybes, kaip paremti ir skatinti aukščiausių audito institucijų vaidmenį AKR valstybėse; prašo iki kitos biudžeto įvykdymo patvirtinimo procedūros pateikti įvairių svarstomų galimybių įvertinimo ir įgyvendinimo ataskaitą;

         Įtraukimas į biudžetą

               29.

               mano, kad įtraukus į biudžetą EPF kur kas sumažėtų EPF panaudojimo problemų ir sunkumų, pagreitėtų išmokėjimo procesas ir sustiprėtų demokratija;

               30.

               primena, kad savo 2005 m. birželio 8 d. rezoliucijoje paskelbė:
               „Europos plėtros fondai (EPF):
               primena, kad Europos Parlamentas labai pritarė pasiūlymui įtraukti EPF į bendrąjį biudžetą, vadovaujantis biudžeto vienovės principu ir siekiant skaidrumo, tačiau pažymi, kad finansiniu požiūriu EPF įtraukimas į bendrąjį biudžetą neturėtų kelti pavojaus kitoms politikos kryptims; todėl pabrėžia, kad įtraukimas į biudžetą yra priimtinas tik tada, jei bendra finansinės perspektyvos viršutinė riba bendrajam biudžetui suteikia papildomų išteklių; atkreipia dėmesį, kad biudžeto lėšos turėtų būti paskirstytos taip, kad būtų išvengta bet kokio neigiamo poveikio AKR šalims; pabrėžia, kad, EPF įtraukiant į bendrąjį biudžetą, reikia laikytis partnerystės su AKR šalimis pricipo“;

               31.

               apgailestauja, kad 2005 m. gruodžio 15–16 d. Briuselyje susirinkusi Europos Taryba neįtraukė EPF į biudžetą, bet palankiai vertina, kad valstybės narės susitarė skirti 22 682 milijonus EUR bendradarbiavimui su AKR šalimis 2008–2013 metais; ragina Tarybą ir Komisiją integruoti EPF į bendrą biudžetą; laukia galutinio spendimo dėl finansinės perspektyvos 2007–2013 m. naujame Parlamento ir Tarybos tarpinstituciniame susitarime;

         Pagalbos ir paramos valdymo perdavimas

               32.

               pritaria Komisijai, kad ši perdavė lėšas ir sprendimų priėmimo galias Komisijos delegacijoms; mano, kad ši nauja organizacinė struktūra padės padidinti įsipareigojimų ir mokėjimų įgyvendinimą ir užtikrins tolesnį projektų vykdymą;

               33.

               atkreipia dėmesį į Komisijos atstovybių AKR šalyse decentralizavimo proceso pavojų, t. y. į sunkumus surasti tinkamą personalą ir į nenuoseklaus nuostatų aiškinimo įvairiose Komisijos delegacijose tikimybę; pabrėžia būtinybę tobulinti nuostatus ir rasti pusiausvyrą tarp stipresnės kontrolės, būtinybės pateikti ataskaitas ir greito bei veiksmingo sprendimų priėmimo proceso, leidžiančio delegacijoms priimti pagrindinius sprendimus dėl projektų;

               34.

               palankiai vertina didžiosios dalies delegacijų decentralizavimą; prašo patvirtinimo, kad išteklių ir sprendimų priėmimo galių perdavimas delegacijoms vyks tuo pat metu tinkamai apmokant personalą ir sukuriant kontrolės sistemą; prašo pateikti pranešimą apie decentralizavimo proceso eigą, kur kiekybiškai įvertinamais rodikliais apibūdinami numatomi pranašumai, nurodoma iki šiol gauta nauda ir išsamiai aprašomos delegacijose taikomos kontrolės struktūros, įskaitant vidinių kontrolės standartų įgyvendinimo būklę;

         Stabex lėšos

               35.

               pabrėžia, kad 2004 m. Komisija inventorizavo Stabex lėšas ir nustatė, kad kai kurios AKR valstybės nepateikia reikalaujamų finansinių duomenų, ir dėl šios priežasties nustatyta neapibrėžta 832 milijonų EUR banko lėšų suma nebuvo patvirtinta patikimais Komisijos dokumentais; pakartoja praėjusiais metais savo pateiktą Komisijai prašymą dėl darbo su paramą gaunančiomis šalimis siekiant sugriežtinti kontrolę ir imtis visų priemonių, kad likusios lėšos būtų panaudotos artimiausiu laiku;

         Vidaus kontrolės standartai

               36.

               palankiai vertina Komisijos vidaus kontrolės veiklą; tačiau yra susirūpinęs, kad Komisija laikosi minimalių kai kurių kontrolės standartų; prašo Komisiją pranešti, kaip ji tikisi įvykdyti kontrolės standartus;

         Matomumas ir skaidrumas

               37.

               ragina Komisiją vardan didesnio skaidrumo ir geresnio informavimo patikimumo ir tinkamo valdymo klausimais, susijusiais šeštojo, septintojo, aštuntojo ir devintojo Europos plėtros fondų biudžeto vykdymu, patikslinti savo atsakymą į prašymą papildomai paaiškinti pagrindinius klausimus, pateiktus Audito Rūmų metų pranešimo I skyriaus 8 punkto a papunktyje, kuriame minimas išteklių devintajam EPF padidėjimas ir išskiriamas paramos Kongo Demokratinei Respublikai atvejis;

               38.

               pripažįsta, kad Komisija padarė didelę pažangą siekdama užtikrinti Bendrijos veiklos matomumą išorinės pagalbos sektoriuje, ir skatina tęsti šias pastangas; vis dėlto apgailestauja, kad dėl didelio skaičiaus projektų ir programų, vykdomų kartu su Jungtinių Tautų organais ir kitomis organizacijomis, nematomas svarbus Europos Sąjungos įnašas; prašo Komisiją primygtinai reikalauti šių organizacijų:

                           —

                           užtikrinti, kad visuomenė būtų informuota apie ES įnašą ir dalyvavimą,

                           —

                           numatyti sąlygas, leidžiančias atlikti, tinkamai įvertinti, audituoti ir kontroliuoti projektus ir programas, vykdomas kartu ar tarpininkaujant tarptautinėms organizacijoms ir NVO.

      (1)  OL C 301, 2005 11 30, p. 249.

      (2)  OL C 301, 2005 11 30, p. 261.

      (3)  OL C 249, 2005 10 7, p. 1.

      (4)  Pranešimą paskelbė JT informacijos departamentas DPI/2390 – 2005 m. gegužės mėn.,
   http://millenniumindicators.un.org.

      (5)  OL C 277, 2001 10 1, p. 130.

      (6)  OL C 320 E, 2005 12 15, p. 142.

      (7)  Priimtas tekstai, P6_TA(2005)0224.

      (8)  Priimtas tekstai, P6_TA(2005)0445.

      (9)  OL L 317, 2000 12 15, p. 3.

      (10)  OL L 156, 1998 5 29, p. 108.

      (11)  OL L 317, 2000 12 15, p. 355.

      (12)  OL L 191, 1998 7 7, p. 53.

      (13)  OL L 83, 2003 4 1, p. 1.

      (14)  Komisijos 2000 m. gegužės 16 d. komunikatas dėl išorės pagalbos valdymo reformos.

      (15)  Tarybos ir Komisijos pareiškimas dėl EB vystymosi politikos, priimtas Bendrųjų reikalų (Vystymosi) tarybos 2000 m. lapkričio 10 d.

      (16)  Specialus pranešimas Nr. 4/2005, 63 punktas.

      (17)  OL L 196, 2005 7 27, p. 155.

      (18)  Atsakymas į Vystymosi komiteto (DEVE) anketos 1.4 klausimą.

      (19)  Audito Rūmai, Metų pranešimas dėl 2004 finansinių metų, p. 261.

      (20)
   Tiesioginę paramą iš biudžeto makroekonomikos ar sektorių reformoms galima skirti tada, kai:

               a)

               valstybinių išlaidų valdymas yra deramai skaidrus, atskaitingas ir veiksmingas;

               b)

               pati šalis aiškiai nustato makroekonomikos ar sektoriaus politiką, kuriai pritaria jos pagrindiniai rėmėjai; ir

               c)

               viešųjų pirkimų tvarka yra atvira ir skaidri.

      (21)  Žr. rezoliucijos su pastabomis, pridedamos prie sprendimo, kuriuo Komisijai suteikiamas patvirtinimas, kad šeštojo, septintojo, aštuntojo ir devintojo Europos plėtros fondų 2002 finansinių metų biudžetas įvykdytas, 21–24 punktus (OL L 330, 2004 11 4, p. 128).


title: 1975 m. kovo 18 d. Tarybos sprendimas, sudarantis Tarptautinę muitinės procedūrų supaprastinimo ir suderinimo konvenciją ir priimantis jos priedą dėl muitinės sandėlių

text:
Svarbus teisinis pranešimas

|

31975D0199

Oficialusis leidinys L 100 , 21/04/1975 p. 0001 - 0001 specialusis leidimas suomių kalba: skyrius 2 tomas 2 p. 0036  specialusis leidimas graikų k.: skyrius 02 tomas 12 p. 0005  specialusis leidimas švedų kalba: skyrius 2 tomas 2 p. 0036  specialusis leidimas ispanų kalba: skyrius 02 tomas 2 p. 0233  specialusis leidimas portugalų kalba skyrius 02 tomas 2 p. 0233

		Tarybos sprendimas1975 m. kovo 18 d.sudarantis Tarptautinę muitinės procedūrų supaprastinimo ir suderinimo konvenciją ir priimantis jos priedą dėl muitinės sandėlių(75/199/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos rekomendaciją,kadangi Tarptautinė muitinės procedūrų supaprastinimo ir suderinimo konvencija, dėl kurios buvo susitarta Muitinių bendradarbiavimo taryboje, gali veiksmingai prisidėti prie tarptautinės prekybos plėtros;kadangi pagal šios konvencijos 11 straipsnį kiekviena Susitariančioji Šalis pasirašydama konvenciją privalo priimti ir vieną iš jos priedų; kadangi todėl Bendrija turėtų priimti priedą dėl muitinės sandėlių;kadangi todėl reikėtų sudaryti konvenciją ir priimti tą priedą,NUSPRENDĖ:1 straipsnisBendrijos vardu sudaroma Tarptautinė muitinės procedūrų supaprastinimo ir suderinimo konvencija ir priimamas jos priedas dėl muitinės sandėlių.Konvencijos bei priedo tekstai pateikiami šio sprendimo priede.2 straipsnisTarybos pirmininkas įgaliojamas paskirti asmenis, turinčius teisę pasirašyti 1 straipsnyje nurodytą konvenciją ir priimti 1 straipsnyje nurodytą priedą, ir suteikti tiems asmenims įgaliojimus įsipareigoti Bendrijos vardu.Šie asmenys taip pat praneša Muitinių bendradarbiavimo tarybos Generaliniam Sekretoriui, kad taikant minėtą priedą Europos ekonominės bendrijos valstybių narių muitų teritorijos yra laikomos viena teritorija.Priimta Briuselyje, 1975 m. kovo 18 d.Tarybos varduPirmininkasR. Ryan--------------------------------------------------


title: 2015 m. rugsėjo 4 d. Tarybos sprendimas (ES) 2015/1510, kuriuo skiriamas Regionų komiteto Estijai atstovaujantis narys ir Estijai atstovaujantis pakaitinis narys

text:
10.9.2015

               LT

               Europos Sąjungos oficialusis leidinys

               L 236/8

         TARYBOS SPRENDIMAS (ES) 2015/1510
   2015 m. rugsėjo 4 d.
   kuriuo skiriamas Regionų komiteto Estijai atstovaujantis narys ir Estijai atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Estijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               mirus Urve ERIKSON, tapo laisva viena Regionų komiteto nario vieta;

               (3)

               paskyrus Mart VÕRKLAEV Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2020 m. sausio 25 d. Regionų komiteto nariu skiriamas:

               —

               Mart VÕRKLAEV, Member of Rae Municipal Council.

         2 straipsnis
   Likusiam kadencijos laikui iki 2020 m. sausio 25 d. Regionų komiteto pakaitiniu nariu skiriamas:

               —

               Juri GOTMANS, Mayor of Haanja Municipality.

         3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. rugsėjo 4 d.

            Tarybos vardu

            Pirmininkas

         J. ASSELBORN

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.


title: 2012/734/: 2012 m. birželio 25 d. Tarybos sprendimas dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, pasirašymo Europos Sąjungos vardu ir jo IV dalies prekybos nuostatų laikino taikymo

text:
15.12.2012

               LT

               Europos Sąjungos oficialusis leidinys

               L 346/1

         TARYBOS SPRENDIMAS
   2012 m. birželio 25 d.
   dėl Susitarimo, kuriuo steigiama Europos Sąjungos bei jos valstybių narių ir Centrinės Amerikos asociacija, pasirašymo Europos Sąjungos vardu ir jo IV dalies prekybos nuostatų laikino taikymo
   (2012/734/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2007 m. balandžio 23 d. Taryba įgaliojo Komisiją Europos Sąjungos bei jos valstybių narių vardu pradėti derybas dėl Asociacijos susitarimo su Centrine Amerika. 2010 m. kovo 10 d. derybiniai nurodymai pakeisti, į derybų procesą įtraukiant Panamą;

               (2)

               2010 m. gegužės mėn., Madride vykstant ES ir Lotynų Amerikos bei Karibų jūros regiono šalių aukščiausiojo lygio susitikimui, tos derybos baigtos, ir 2011 m. kovo 22 d. Susitarimas, kuriuo steigiama Europos Sąjungos bei jos valstybių narių ir Centrinės Amerikos asociacija (toliau – Susitarimas), parafuotas;

               (3)

               Susitarimo 353 straipsnio 4 dalyje numatyta, kad galima laikinai taikyti Susitarimo IV dalies prekybos nuostatas;

               (4)

               Susitarimas turėtų būti pasirašytas Europos Sąjungos vardu, o jo IV dalis laikinai taikoma, kol bus baigtos Susitarimo sudarymui būtinos procedūros;

               (5)

               Susitarimas nedaro poveikio valstybių narių investuotojų teisėms pasinaudoti palankesniu režimu, numatytu bet kuriame su investavimu susijusiame susitarime, kurio Šalys yra valstybė narė ir pasirašiusi Centrinės Amerikos respublika;

               (6)

               Susitarimo IV dalies laikinas taikymas nedaro poveikio kompetencijos paskirstymui tarp Europos Sąjungos ir jos valstybių narių pagal Sutartis;

               (7)

               remiantis Sutarties 218 straipsnio 7 dalimi, Taryba turėtų įgalioti Komisiją tvirtinti geografinių nuorodų sąrašo pakeitimus, kuriuos Intelektinės nuosavybės pakomitetis rekomenduoja Asociacijos komitetui, kad šis perduotų juos Asociacijos tarybai tvirtinti, kaip nustatyta Susitarimo 247 straipsnyje ir 274 straipsnio 2 dalies a punkte;

               (8)

               reikėtų nustatyti atitinkamas geografinių nuorodų apsaugos procedūras pagal Susitarimą;

               (9)

               remiantis Susitarimo 356 straipsniu, reikėtų paaiškinti, kad Susitarimu neperduodamos teisės ar nenustatomos prievolės, kuriomis būtų galima tiesiogiai remtis Sąjungos ar valstybių narių teismuose;

               (10)

               Susitarimo nuostatos, patenkančios į Sutarties dėl Europos Sąjungos veikimo trečiosios dalies V antraštinės dalies taikymo sritį, yra privalomos Jungtinei Karalystei ir Airijai kaip atskiroms Susitariančiosioms Šalims, o ne kaip Europos Sąjungos daliai, nebent Europos Sąjunga kartu su Jungtine Karalyste ir (arba) Airija kartu pranešė Centrinės Amerikos Šaliai, kad Jungtinė Karalystė arba Airija yra įpareigota kaip Europos Sąjungos dalis pagal prie Europos Sąjungos sutarties ir Sutarties dėl Europos Sąjungos veikimo pridėtą Protokolą (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės;

               (11)

               jeigu Jungtinė Karalytė ir (arba) Airija nustoja būti įpareigotos kaip Europos Sąjungos dalis pagal to Protokolo (Nr. 21) 4a straipsnį, Europos Sąjunga kartu su Jungtine Karalyste ir (arba) Airija nedelsdamos praneša Centrinės Amerikos Šaliai apie jų pozicijos pasikeitimą. Tuo atveju Susitarimo nuostatos joms taikomos kaip atskiroms Susitariančiosioms Šalims. Tas pats taikoma Danijai pagal prie tų Sutarčių pridėtą Protokolą (Nr. 22) dėl Danijos pozicijos,

         PRIĖMĖ ŠĮ SPRENDIMĄ:
   1 straipsnis
   Sąjungos vardu įgaliojama pasirašyti Susitarimą, kuriuo steigiama Europos Sąjungos bei jos valstybių narių ir Centrinės Amerikos asociacija, su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Europos Sąjunga laikinai taiko Susitarimo IV dalį, kaip nustatyta Susitarimo 353 straipsnio 4 dalyje, kol bus baigtos jo sudarymui būtinos procedūros. 271 straipsnis nėra laikinai taikomas.
   Siekiant nustatyti laikino taikymo datą, Taryba nustato datą, iki kurios Susitarimo 353 straipsnio 4 dalyje nurodytas pranešimas turi būti nusiųstas Centrinės Amerikos respublikoms. Tame pranešime turi būti pateikta nuoroda į nuostatą, kuri nebus laikinai taikoma.
   Tarybos generalinis sekretoriatas Europos Sąjungos oficialiajame leidinyje paskelbia datą, nuo kurios Susitarimo IV dalis bus laikinai taikoma.
   4 straipsnis
   Taikant Susitarimo 247 straipsnį, Susitarimo pakeitimus dėl geografinių nuorodų, kuriuos rekomenduoja Intelektinės nuosavybės pakomitetis, o priima Asociacijos taryba savo sprendimais, Europos Sąjungos vardu tvirtina Komisija. Jei suinteresuotosios šalys nesusitaria esant prieštaravimams, susijusiems su geografine nuoroda, Komisija priima poziciją, laikydamasi 2006 m. kovo 20 d. Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1) 15 straipsnio 2 dalyje nustatytos tvarkos.
   5 straipsnis
   1.   Pagal Susitarimo XVIII priedą (Saugomos geografinės nuorodos) saugomą pavadinimą gali naudoti bet kuris veiklos vykdytojas, prekiaujantis atitinkamą specifikaciją atitinkančiais žemės ūkio produktais, maisto produktais, vynais, aromatintais vynais ar spiritiniais gėrimais.
   2.   Europos Sąjungos valstybės narės ir institucijos užtikrina Susitarimo 246 straipsnyje numatytą apsaugą, taip pat suinteresuotajai šaliai paprašius.
   6 straipsnis
   Priimant Susitarimo II priedo „Dėl sąvokos „produktų kilmė“ apibrėžties ir administracinio bendradarbiavimo metodų“ 2A priedėlio ir I priedo „Muitų panaikinimas“ 2 priedėlio taisyklių įgyvendinimo taisykles, yra taikomos 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 247a straipsnio nuostatos.
   7 straipsnis
   Susitarimu neperduodamos teisės ar nenustatomos prievolės, kuriomis būtų galima tiesiogiai remtis Sąjungos ar valstybių narių teismuose.
   8 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. birželio 25 d.

            Tarybos vardu

            Pirmininkė

         C. ASHTON

      (1)  OL L 93, 2006 3 31, p. 12.

      (2)  OL L 302, 1992 10 19, p. 1.


title: 2012/71/ES: 2012 m. sausio 23 d. Tarybos sprendimas dėl pozicijos, kurios Europos Sąjunga turi laikytis ES ir Čilės specialiajame muitinių bendradarbiavimo ir kilmės taisyklių komitete dėl susitarimo, kuriuo įsteigiama Europos bendrijos bei jos valstybių narių ir Čilės Respublikos asociacija, III priedo „Sąvokos „kilmės statusą turintys produktai“ apibrėžtis ir administracinio bendradarbiavimo metodai“

text:
8.2.2012

               LT

               Europos Sąjungos oficialusis leidinys

               L 35/2

         TARYBOS SPRENDIMAS
   2012 m. sausio 23 d.
   dėl pozicijos, kurios Europos Sąjunga turi laikytis ES ir Čilės specialiajame muitinių bendradarbiavimo ir kilmės taisyklių komitete dėl susitarimo, kuriuo įsteigiama Europos bendrijos bei jos valstybių narių ir Čilės Respublikos asociacija, III priedo „Sąvokos „kilmės statusą turintys produktai“ apibrėžtis ir administracinio bendradarbiavimo metodai“
   (2012/71/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               kad Europos Sąjungos ir jos prekybos partnerių, įskaitant Čilę, laisvosios prekybos susitarimai teisingai veiktų, lengvatinės prekių kilmės taisyklės yra labai reikalingos. 2002 m. lapkričio 18 d. pasirašytas susitarimas, steigiantis Europos bendrijos bei jos valstybių narių ir Čilės Respublikos asociaciją (asociacijos susitarimas) (1);

               (2)

               asociacijos susitarimo III priede apibrėžta sąvoka „kilmės statusą turintys produktai“ ir nustatyti administracinio bendradarbiavimo metodai. Susitarimas įsigaliojo 2003 m. vasario 1 d.;

               (3)

               III priedo paaiškinimai, pateikiantys muitinėms aiškias to priedo praktinio taikymo gaires, galioja nuo 2004 m. sausio 1 d.;

               (4)

               asociacijos susitarimu, inter alia, 58 straipsniu, siekiama panaikinti muitų taikymą vienos susitariančiosios šalies kilmės produktams, eksportuojamiems į kitą susitariančiąją šalį darant nuorodą į to susitarimo III priede išdėstytas kilmės taisykles. To priedo 36 straipsnio 2 dalyje nurodoma sąvoka „Bendrijos muitų teritorija“;

               (5)

               pozicija, kurios Europos Sąjunga turi laikytis ES ir Čilės specialiajame muitinių bendradarbiavimo ir kilmės taisyklių komitete, turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis ES ir Čilės specialiajame muitinių bendradarbiavimo ir kilmės taisyklių komitete dėl susitarimo, kuriuo įsteigiama Europos bendrijos bei jos valstybių narių ir Čilės Respublikos asociacija, III priedo „Sąvokos „kilmės statusą turintys produktai“ apibrėžtis ir administracinio bendradarbiavimo metodai“ grindžiama prie šio sprendimo pridedamu ES ir Čilės specialiojo komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. sausio 23 d.

            Tarybos vardu

            Pirmininkė

         M. GJERSKOV

      (1)  OL L 352, 2002 12 30, p. 3.

      ES IR ČILĖS SPECIALIOJO MUITINIŲ BENDRADARBIAVIMO IR KILMĖS TAISYKLIŲ KOMITETO SPRENDIMAS Nr. …/201_
      … m. … … d.
      dėl susitarimo, kuriuo įsteigiama Europos bendrijos bei jos valstybių narių ir Čilės Respublikos asociacija, II priedo „Sąvokos kilmės statusą turintys produktai apibrėžtis ir administracinio bendradarbiavimo metodai“
      SPECIALUSIS KOMITETAS,
      atsižvelgdamas į 2002 m. lapkričio 18 d. pasirašytą susitarimą, kuriuo įsteigiama Europos bendrijos bei jos valstybių narių ir Čilės Respublikos asociacija (1) (asociacijos susitarimas), ypač į sąvoką „Bendrijos muitų teritorija“ jo III priedo „Sąvokos kilmės statusą turintys produktai apibrėžtis ir administracinio bendradarbiavimo metodai“ 36 straipsnio 2 dalyje,
      kadangi:

                  (1)

                  asociacijos susitarimo III priede išdėstytos kilmės taisyklės, taikomos produktams, kurių kilmės vieta yra to susitarimo susitariančiųjų šalių teritorija;

                  (2)

                  asociacijos susitarimo III priede daroma nuoroda į sąvoką „Bendrija“;

                  (3)

                  asociacijos susitarimo III priede siekiant užtikrinti teisingą teritorinį to priedo taikymą, tikslinga apibrėžti sąvokas „Bendrija“ ir „Bendrijos muitų teritorija“ papildant tą priedą paaiškinimu,

            PRIĖMĖ ŠĮ SPRENDIMĄ:
      1 straipsnis
      Asociacijos susitarimo III priedo 36 straipsnio 2 dalyje sąvoka „Bendrijos muitų teritorija“ apima Europos bendrijos (dabar – Europos Sąjungos) muitų teritoriją, kaip nurodyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 3 straipsnio 1 dalyje, nedarant poveikio galimybei vėliau iš dalies keisti ar panaikinti taikomus teisės aktus.
      Šiuo III priedo paaiškinimu nedaromas poveikis to priedo VII antraštinės dalies nuostatoms dėl Seutos ir Meliljos.
      2 straipsnis
      Asociacijos susitarimo III priede sąvoka „Bendrija“ reiškia Europos bendrijos (dabar Europos Sąjungos) muitų teritoriją, kaip nurodyta šio sprendimo 1 straipsnyje.
      3 straipsnis
      Šis sprendimas įsigalioja šešiasdešimt dienų po dienos, kurią paskutinė šalis pranešė, kad baigtos jos vidaus procedūros, susijusios su šio sprendimo įgyvendinimu.

         Priimta …

               Specialiojo komiteto vardu

               Pirmininkas

         (1)  OL L 352, 2002 12 30, p. 3.

         (2)  OL L 302, 1992 10 19, p. 1.


title: 2015 m. liepos 30 d. Komisijos sprendimas (ES) 2015/1352 dėl Jungtinės Karalystės mokėjimo eurais už tam tikras išlaidas, patiriamas taikant žemės ūkio sektorių teisės aktus (pranešta dokumentu Nr. C(2015) 5124)

text:
5.8.2015

               LT

               Europos Sąjungos oficialusis leidinys

               L 208/33

         KOMISIJOS SPRENDIMAS (ES) 2015/1352
   2015 m. liepos 30 d.
   dėl Jungtinės Karalystės mokėjimo eurais už tam tikras išlaidas, patiriamas taikant žemės ūkio sektorių teisės aktus

         (pranešta dokumentu Nr. C(2015) 5124)

   (Tekstas autentiškas tik anglų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 108 straipsnį,
   kadangi:

               (1)

               Reglamento (ES) Nr. 1306/2013 108 straipsnyje reikalaujama, kad euro neįsivedusios valstybės narės, išlaidas, patiriamas taikant žemės ūkio sektorių teisės aktus, nusprendusios apmokėti eurais, o ne nacionaline valiuta, imtųsi priemonių užtikrinti, kad euro naudojimas netaptų sisteminiu privalumu, palyginti su nacionalinės valiutos naudojimu;

               (2)

               tokios Jungtinės Karalystės praneštos priemonės anksčiau buvo patvirtintos Komisijos sprendimu 2005/443/EB (2);

               (3)

               2015 m. balandžio 13 d. Jungtinė Karalystė pranešė Komisijai ketinanti su konkrečiomis schemomis susijusias išlaidas apmokėti eurais, o ne svarais sterlingais, ir nurodė pagal Reglamento (ES) Nr. 1306/2013 108 straipsnį planuojamas priemones, skirtas užtikrinti, kad euro naudojimas vietoj svaro sterlingo netaptų sisteminiu privalumu;

               (4)

               Jungtinės Karalystės planuojamas priemones galima apibendrinti taip:

                           —

                           Sąjungos teisės aktuose nustatytos sumos veiklos vykdytojams gali būti išmokamos eurais,

                           —

                           veiklos vykdytojai prisiima visą valiutos kurso riziką, kylančią keičiant eurus į svarus sterlingus,

                           —

                           veiklos vykdytojai turi prisiimti nuolatinį įsipareigojimą mažiausiai vieniems metams,

                           —

                           kiek tai susiję su bazine išmoka ir kitomis tiesioginėmis išmokomis, nurodytomis Europos Parlamento ir Tarybos reglamente (ES) Nr. 1307/2013 (3), veiklos vykdytojai renkasi išmokas eurais teikdami paraiškas, kaip nurodyta Komisijos įgyvendinimo reglamento (ES) Nr. 809/2014 (4) 13 straipsnio 1 dalyje,

                           —

                           kiek tai susiję su rinkos priemonėmis pagal Europos Parlamento ir Tarybos reglamentą (ES) Nr. 1308/2013 (5) ir Tarybos reglamentą (ES) Nr. 1370/2013 (6), išmokų veiklos vykdytojams mokėjimas eurais turi būti patvirtintas mažiausiai prieš tris mėnesius. Apie pageidavimą nutraukti šį susitarimą taip pat būtina pranešti prieš tris mėnesius. Atnaujinti išmokų mokėjimą eurais galima tik po vienų metų laukimo laikotarpio;

               (5)

               šios priemonės atitinka Reglamente (ES) Nr. 1306/2013 nustatytus tikslus, visų pirma užtikrinti, kad euro, o ne nacionalinės valiutos naudojimas netaptų sisteminiu privalumu. Todėl jos turėtų būti patvirtintos;

               (6)

               dėl šios priežasties Sprendimas 2005/443/EB turėtų būti panaikintas ir pakeistas šiuo sprendimu,

         PRIĖMĖ ŠĮ SPRENDIMĄ:
   1 straipsnis
   Šiuo sprendimu yra patvirtinamos Jungtinės Karalystės 2015 m. balandžio 13 d. praneštos priemonės dėl mokėjimo eurais už išlaidas, patiriamas taikant priede išvardytus žemės ūkio sektorių teisės aktus ir, jei taikoma, deleguotuosius arba įgyvendinimo aktus, priimtus remiantis tomis priemonėmis.
   2 straipsnis
   Sprendimas 2005/443/EB panaikinamas.
   3 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.

      Priimta Briuselyje 2015 m. liepos 30 d.

            Komisijos vardu

         Phil HOGAN

            Komisijos narys

      (1)  OL L 347, 2013 12 20, p. 549.

      (2)  2005 m. birželio 14 d. Komisijos sprendimas 2005/443/EB dėl Jungtinės Karalystės eurais apmokamų išlaidų, susidariusių dėl teisinių priemonių, susijusių su bendra žemės ūkio politika (OL L 153, 2005 6 16, p. 33).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (4)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).

      (5)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

      (6)  2013 m. gruodžio 16 d. Tarybos reglamentas (ES) Nr./2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (OL L 346, 2013 12 20, p. 12).

      PRIEDAS

         EURAIS IŠREIŠKIAMOS IR IŠMOKAMOS PARAMOS PRIEMONĖS

                  Schema

                  Reglamentas

                  Tiesioginių išmokų schemos

                  Reglamentas (ES) Nr. 1307/2013

                  Jautienos supirkimas

                  Reglamentas (ES) Nr. 1308/2013
                  Reglamentas (ES) Nr. 1370/2013

                  Grūdų supirkimas

                  Sviesto supirkimas

                  Nugriebto pieno miltelių supirkimas

                  Privataus jautienos sandėliavimo parama

                  Privataus sviesto sandėliavimo parama

                  Privataus sūrio sandėliavimo parama

                  Privataus linų pluošto sandėliavimo parama

                  Privataus alyvuogių aliejaus sandėliavimo parama

                  Privataus kiaulienos sandėliavimo parama

                  Privataus avienos ir ožkienos sandėliavimo parama

                  Privataus nugriebto pieno miltelių sandėliavimo parama

                  Privataus baltojo cukraus sandėliavimo parama

                  Pieno ir pieno produktų tiekimo vaikams parama

                  Eksporto grąžinamosios išmokos

                  Perdirbtų žemės ūkio produktų ir prekių, nenurodytų SESV I priede, eksporto grąžinamosios išmokos

                  Europos Parlamento ir Tarybos reglamentas (ES) Nr. 510/2014 (1)

                  Reglamentas (ES) Nr. 1370/2013

         (1)  OL L 150, 2014 5 20, p. 1.


title: 2008/836/: 2008 m. spalio 29 d. Valstybių narių vyriausybių atstovų sprendimas dėl ES civilinio krizių valdymo misijų ir karinių operacijų dokumentų tvarkymo

text:
8.11.2008

               LT

               Europos Sąjungos oficialusis leidinys

               L 299/34

      VALSTYBIŲ NARIŲ VYRIAUSYBIŲ ATSTOVŲ SPRENDIMAS

   2008 m. spalio 29 d.
   dėl ES civilinio krizių valdymo misijų ir karinių operacijų dokumentų tvarkymo
   (2008/836)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   kadangi:

               (1)

               Jeigu Europos Sąjungos civilinio krizių valdymo misijų ir karinių operacijų dokumentai nėra institucijos žinioje, jiems netaikoma Bendrijos teisė, reglamentuojanti istorinius archyvus ir galimybę visuomenei susipažinti su dokumentais.

               (2)

               Kadangi tokie dokumentai yra susiję su Europos Sąjungos veiklos sritimis, tikslinga, kad juos archyvuotų Tarybos Generalinis sekretoriatas (toliau – GS). Todėl šie dokumentai turėtų būti laikomi Tarybos žinioje esančiais dokumentais ir jiems turėtų būti taikomas 2001 m. gegužės 30 d. Reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (1) ir 1983 m. vasario 1 d. Tarybos reglamentas (EEB, Euratomas) Nr. 354/83 dėl Europos ekonominės bendrijos ir Europos atominės energijos bendrijos istorinių archyvų atvėrimo visuomenei (2),

         NUSPRENDĖ:
   1 straipsnis
   1.   Taikant Reglamentą (EB) Nr. 1049/2001 ir Reglamentą (EEB, Euratomas) Nr. 354/83, Tarybos globojamų baigtų, vykstančių ir būsimų civilinio krizių valdymo misijų bei karinių operacijų dokumentus užbaigus misijas ir operacijas archyvuoja GS, todėl jie laikomi Tarybos žinioje esančiais dokumentais.
   2.   1 dalyje nurodyti dokumentai neapima su personalo klausimais susijusių dokumentų, sutarčių su trečiosiomis šalimis ir su jomis susijusių dokumentų ar laikinų dokumentų.
   3.   GS užtikrina, kad valstybių narių ar kitų valdžios institucijų įslaptinti dokumentai būtų saugomi pagal Tarybos saugumo nuostatus, patvirtintus Tarybos sprendimu 2001/264/EB (3).
   4.   Valstybės narės padeda GS gauti 1 dalyje nurodytų dokumentų kopijas.
   5.   1 dalyje nurodyti dokumentai laikomi specialiai paskirtoje archyvų vietoje. Šiuos dokumentus tvarkantis personalas bus išmokytas dirbti su Europos saugumo ir gynybos politikos dokumentais ir tvarkyti tokią įslaptintą informaciją.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2008 m. spalio 29 d.

            Pirmininkas

         P. SELLAL

      (1)  OL L 145, 2001 5 31, p. 43.

      (2)  OL L 43, 1983 2 15, p. 1.

      (3)  OL L 101, 2001 4 11, p. 1.